# ЗАПОВЕД



На основание чл. 45, ал. 3 от Закона за управление на средствата от Европейските фондове при споделено управление (ЗУСЕФСУ) във връзка с постъпила бюджетна линия регистрирана в ИСУН № BG16FFPR001-5.002-0004 „Външна експертиза за нуждите на Управляващия орган на ПТС“ по Приоритет 5 „Техническа помощ” на Програма „Транспортна свързаност” 2021 - 2027 г. (ПТС) с бенефициент дирекция „Координация на програми и проекти” в Министерството на транспорта и съобщенията – Управляващ орган на ПТС и т. III „Заключение от извършената оценка“ и т. IV „Вземане на решение за предоставяне на БФП“ от доклад на оценителна комисия, сформирана с Решение № ПТС-2/15.02.2024 г., одобрен от ръководителя на Управляващия орган на ПТС на 24.07.2024 г., и като взех предвид Решение № ПТС-19/20.08.2024 г. относно недоговорения финансов ресурс по процедура № BG16FFPR001-5.002 „Бюджетни линии“, стойността на одобрените бюджетни линии ИСУН № BG16FFPR001-5.002-0004 „Външна експертиза за нуждите на Управляващия орган на ПТС“ и ИСУН № BG16FFPR001-5.002-0006 „Подкрепа за подобряване на материално-техническата база“ и финансовото разпределение на средствата по години в съответните финансови планове

**НАРЕЖДАМ:**

1. Да се предостави на дирекция „Координация на програми и проекти” безвъзмездна финансова помощ (БФП) в максимален размер до 2 000 000,00 (два милиона) лева, съгласно приложение № 1 към настоящата заповед, от общите допустими разходи за бюджетната линия по Програма „Транспортна свързаност” 2021 - 2027 г., приоритет 5 „Техническа помощ”, по процедура BG16FFPR001-5.002 за изпълнение на бюджетна линия № BG16FFPR001-5.002-0004 **„Външна експертиза за нуждите на Управляващия орган на ПТС“** (наричана по-долу **„БЮДЖЕТНА ЛИНИЯ“**) поради ограничение на бюджета на процедурата.
   1. Размерът на БФП по т. 1 може да се увеличи до стойността на предстоящите или възложените на изпълнители дейности по **БЮДЖЕТНАТА ЛИНИЯ** , но не повече от общата стойност на допустимите разходи за **БЮДЖЕТНАТА ЛИНИЯ** по т. 2.2. при спазване съотношението между различните източници на финансиране, съгласно формуляра за кандидатстване и при наличие на свободни средства в бюджета на процедурата.
2. Стойностите, основните дейности и индикаторите за изпълнение по **БЮДЖЕТНАТА ЛИНИЯ** са посочени в одобрения от **УПРАВЛЯВАЩИЯ ОРГАН** формуляр за кандидатстване, неразделна част от настоящата заповед.
   1. Общата стойност на разходите за **БЮДЖЕТНАТА ЛИНИЯ** е **5 064 000,00 (пет милиона и шестдесет и четири хиляди) лева**.
   2. Общата стойност на допустимите разходи за **БЮДЖЕТНАТА ЛИНИЯ** е **5 064 000,00 (пет милиона и шестдесет и четири хиляди) лева.**
   3. Безвъзмездната финансова помощ се отпуска **до 2 000 000,00 (два милиона) лева** от допустимите за финансиране по ПТС разходи на **БЮДЖЕТНАТА ЛИНИЯ**, поради ограничение на свободния финансов ресурс по процедура BG16FFPR001-5.002.
   4. Безвъзмездна финансова помощ не се отпуска за допустими разходи по **БЮДЖЕТНАТА ЛИНИЯ** на стойност 3 064 000,00 (три милиона и шестдесет и четири хиляди) лева, поради ограничение на свободния финансов ресурс по процедура BG16FFPR001-5.002. Тези разходи не са включени в стойността по т. 2.3*.*
   5. **БЕНЕФИЦИЕНТЪТ** е задължен да осигури собствени средства за съфинансиране на разходите по **БЮДЖЕТНАТА ЛИНИЯ** по т. 2.4.
   6. **УПРАВЛЯВАЩИЯТ** **ОРГАН** и **БЕНЕФИЦИЕНТЪТ** се съгласяват, че посочените по-горе финансови параметри на **БЮДЖЕТНАТА ЛИНИЯ** са индикативни и могат да бъдат изменени в резултат на изпълнението на **БЮДЖЕТНАТА ЛИНИЯ** и в съответствие с Условията за изпълнение по процедурата, както и на база стойността на сключени договори с изпълнители по предстоящи процедури за изпълнение на дейности по **БЮДЖЕТНАТА ЛИНИЯ**, описани в одобрения формуляр за кандидатстване.
   7. **УПРАВЛЯВАЩИЯТ** **ОРГАН** извършва плащания по **БЮДЖЕТНАТА ЛИНИЯ** до изчерпване на наличните финансови средства по процедурата за директно предоставяне на безвъзмездна финансова помощ № BG16FFPR001-5.002 Бюджетни линии на Програма „Транспортна свързаност” 2021 - 2027 г.
   8. В случай на намаление на стойността по т. 2.1, за определяне на размера на приноса на източниците на финансиране на **БЮДЖЕТНАТА ЛИНИЯ** по т. 2.2 и т. 2.3, ще се прилага съотношението между различните източници на финансиране, съгласно одобрения формуляр за кандидатстване.
   9. Всички разходи и плащания по **БЮДЖЕТНАТА ЛИНИЯ**, направени след 31.12.2029 г. остават за сметка на **БЕНЕФИЦИЕНТА** и няма да бъдат финансирани от БФП по **БЮДЖЕТНАТА ЛИНИЯ**.
3. Срокът за изпълнение на **БЮДЖЕТНАТА ЛИНИЯ** е не по-късно от 31.12.2029 г. В рамките на този срок трябва да бъдат приключени всички дейности в обхвата на **БЮДЖЕТНАТА ЛИНИЯ**, съгласно одобрения формуляр за кандидатстване, да бъдат разплатени дължимите от **БЕНЕФИЦИЕНТА** суми по **БЮДЖЕТНАТА ЛИНИЯ** и да бъде подадено искане за окончателно плащане от **БЕНЕФИЦИЕНТА** към **УПРАВЛЯВАЩИЯ ОРГАН** на ПТС.
4. **БЕНЕФИЦИЕНТЪТ** приема отпуснатата безвъзмездна финансова помощ и се задължава да изпълнява **БЮДЖЕТНАТА ЛИНИЯ** при спазване на изискванията на правото на Европейския съюз и националното законодателство, условията за кандидатстване, определени в Насоките по процедура № BG16FFPR001-5.002 по ПТС, Условията за изпълнение на одобрени проекти по процедура № BG16FFPR001-5.002, съгласно одобрената **БЮДЖЕТНА ЛИНИЯ** и клаузите на настоящата заповед.
5. Условия за изпълнение на **БЮДЖЕТНАТА ЛИНИЯ**:
   1. Безвъзмездната финансова помощ ще бъде платена от следните национални източници и фондове на ЕС:
      1. Кохезионен фонд на ЕС: **1 700 000,00** (един милион и седемстотин хиляди) лева – 85 % от БФП по **БЮДЖЕТНАТА ЛИНИЯ**;
      2. национално съфинансиране: **300 000,00** (триста хиляди) лева – 15 % от БФП по **БЮДЖЕТНАТА ЛИНИЯ**.
   2. Плащането на БФП се извършва както следва:
      1. авансово плащане в размер до 20 % от стойността на БФП по **БЮДЖЕТНАТА ЛИНИЯ**;
      2. междинни плащания;
      3. окончателно плащане до пълната стойност на БФП по **БЮДЖЕТНАТА ЛИНИЯ**, след приспадане на отпуснатите авансово и междинни плащания.
      4. Общият размер на авансовото и междинни плащания не може да надхвърля 80 % от стойността на общите допустими разходи по **БЮДЖЕТНАТА ЛИНИЯ**, финансирани от БФП, посочени в т. 2.3. Това ограничение не се прилага, когато авансът е покрит изцяло с допустими разходи в случаите, когато към **БЕНЕФИЦИЕНТА** няма извършено авансово плащане.
   3. По препоръка на национални и европейски контролни и/или одитни органи и/или на база свои проверки **УПРАВЛЯВАЩИЯТ ОРГАН** може да наложи финансови корекции във връзка с индивидуални или системни нередности, както и в случаите, когато това е предвидено в националното законодателство и в съответните насоки на Европейската комисия.
6. Одобрената **БЮДЖЕТНА ЛИНИЯ** и документите по чл. 26, ал. 1 от ЗУСЕФСУ, в частта, определяща условията за изпълнение, са неразделна част от настоящата заповед.

За неуредените в настоящата заповед въпроси се прилагат разпоредбите на действащото българско законодателство и правото на Европейския съюз.

Изпълнението на заповедта възлагам на Звено за изпълнение на бюджетна линия, сформирано със Заповед РД-08-712/06.12.2023 г. на министъра на транспорта и съобщенията, изменена със Заповед РД-08-29/16.01.2024 г.

Контролът по изпълнението на заповедта възлагам на г-н Мартин Георгиев, директор на дирекция „Координация на програми и проекти“ и ръководител на УО на ПТС.



**Приложение № 1**

|  |  |  |
| --- | --- | --- |
| Обща стойност на бюджетната линия: (лева) | | 5 064 000,00 |
| Обща стойност на допустимите разходи на бюджетната линия: (лева) | | 5 064 000,00 |
| Безвъзмездна финансова помощ | Общ размер на безвъзмездната финансова помощ: (лева) | 2 000 000,00 |
| ЕС /Фонд - КФ: (лева) | 1 700 000,00 |
| ЕС /Фонд - КФ: (%) | 85 % |
| Държавен бюджет (национално съфинансиране): (лева) | 300 000,00 |
| Държавен бюджет (национално съфинансиране): (%) | 15 % |
| Обща стойност от допустимите разходи, съфинансирани от бенефициента: (лева) | | 3 064 000,00 |
| Обща стойност на недопустимите разходи, необходими за изпълнението на бюджетната линия (когато е приложимо): (лева) | | 0,00 |