**ПРИЛОЖЕНИЕ**

**за проверка на обществени поръчки, възложени след открита процедура по чл. 18, ал. 1, т. 1**

**от Закона за обществените поръчки**

**АКТУАЛНО КЪМ ДВ, бр. 107/ 18.12.2020г.**

**Цел:** Да се установи дали обществената поръчка е възложена законосъобразно

|  |  |  |
| --- | --- | --- |
|  | **Наименование на проверката**  **(вкл. обект /доставка, услуга или строителство/, предмет, сключен договор /номер, дата, изпълнител, стойност без ДДС)** | Проверка на открита процедура по ЗОП за ............ /строителство, доставка или услуга / с предмет „......................”, сключен договор № ....... от /дата/ ...........г. с изпълнител ................ на стойност ............... лв. без ДДС |
|  | **Проект:** |  |
| **1** | **Възложител:** |  |
| **2** | **Номер на поръчката в РОП** *(nnnn-yyyy-xxxx)***:** |  |
| **3** | **Решение за откриване** *(номер, дата и длъжност на лицето, издало решението)***:** |  |
| **4** | **Прогнозна стойност на поръчката (без ДДС):** |  |
| **5** | **Акт, с който е приключила процедурата** *(рамково споразумение, договор за общ. поръчка или решение за прекратяване (номер, дата)***:** |  |
| **6** | **Актове на АОП по чл.229, ал.1, , т. 2, б. „е“ и т.14 и чл. 232 от ЗОП (ако е приложимо):** *(номер, дата на становището на АОП, съответно данни за становището на наблюдателите)***:** |  |
| **7** | **Доклади от други органи (ЕК, ЕСП, ОЛАФ, СП, АДФИ, вътрешен одит, др.)** *(номер, дата и издател на доклада, свързан с проверяваната процедура)***:** |  |
| **8** | **Актове на КЗК и ВАС** |  |
| **9** | **Адрес на профила на купувача:** |  |
| **10** | **Брой подадени оферти (вкл. за всяка обособена позиция):** |  |
| **11** | **Брой отстранени участници (вкл. за всяка обособена позиция):** |  |

**УКАЗАНИЯ:**

**I.1. ЗА ПРОВЕРЯВАЩИЯ ЕКСПЕРТ:**

1. обявления за предварителна информация (ако има такива) (по отделно публикувани в ОВЕС и в РОП),
2. обявления за обществената поръчка (по отделно публикувани в ОВЕС и в РОП),
3. документация за обществената поръчка,
4. разясненията на възложителя (ако има такива),
5. актове на АОП по предварителен контрол и/или мониторинг (ако има такива) и становища на наблюдатели при наличие на такива,
6. обявление за изменение или допълнителна информация/ обявление за оповестяване на промените (от 01.02.2024 г.) и решението, с което съответният акт е одобрен (ако има такива) (по отделно публикуван в ОВЕС и в РОП),
7. регистър на участниците,
8. протоколи за работата на комисията, доклад от работата на комисията, вкл. оценителни листове и др. подобни (ако има такива),
9. кореспонденция с участниците,
10. решение за определяне на изпълнител,
11. договор за обществена поръчка,
12. рамково споразумение и договор по него (ако е приложимо),
13. актове на КЗК, ВАС и други съдилища във връзка с процедурата, както и жалбите, във връзка с които са постановени тези актове,
14. доклади от проверки на други органи по процедурата,
15. документи, в подкрепа на установените отклонения.

**2. Задължително се дава отговор в колона „Да/Не/НП”.**

**3. Задължително се попълват таблици № 1-4.**

**4.** Колона„Коментари/Референции”задължително се попълва само в случай, че отговорът на въпроса в предходната колона показва **УСТАНОВЕНО НАРУШЕНИЕ /“нарушение“ е отклонение от приложимата норма/** като номерът на референцията се отбелязва в края на съответния ред и се описва под същия номер в полето „Коментари/Референции“ в края на листа за проверка, както следва:

а) Цитира се **приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** експертътгиизлага пълно, кратко, точно и ясно,като взима предвид конкретните указания към съответния въпрос за проверка.

- експертът прави референция към съответния документ, където са установените факти; референцията следва да е достатъчно детайлна и конкретна, за да позволява бърз преглед на установените факти.

ВНИМАНИЕ! Отклонение има **само** при несъответствие между установените факти и приложимата норма/критерий за допустимост/за оценка; за отклонението се събират достатъчни, относими и надеждни доказателства, които се прилагат /виж т.1. 11) по-горе/ и към които се реферира.

в) В случай, че при следващ въпрос за проверка експертът установи, че вече са описани като отклонение факти по предходен въпрос **представляват отклонение и по този въпрос за проверка**, експертът спазва т. 4 а), като цитира съкратено приложимата норма, но не описва т. 4 б) – т.е. установените факти не се излагат повторно, а експертът препраща към съответния номер на въпрос по-горе в Приложението , където вече са посочени.

г) **Ефект на отклонението** – квалифициране на нарушението като СЪЩЕСТВЕНО или НЕСЪЩЕСТВЕНО: като взима предвид всички относими факти и обстоятелства по проверяваната процедура и Насоките, респективно Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове /съгласно последните им изменения, е постигната синхронизация между описаните в двата документа нарушения и съответни показатели за корекцията, вкл. номерацията/,[[1]](#footnote-1), експертът обосновава установеното отклонение има ли финансово влияние или не.

**Следва да се има предвид че *съществено нарушение* е нарушение на законодателството, което би могло да доведе до налагане на финансова корекция по смисъла на ПМС 57 от 2017 г.,**

В случай на преценка за наличие на финансово влияние, експертът предлага съответен размер на финансова корекция по Насоките / Наредбата.

**4.** В случай, че отговорът на въпроса в предходната колона показва **УСТАНОВЕНО ОТКЛОНЕНИЕ,** в колона „Коментари/Референции” се отбелязва, че е съставена констатация в част „Заключение“ на приложението

**5.** Във всеки отделен случай на установено отклонение одиторът задължително извършва **допълнителен анализ за наличие на индикатори за измами,** които имат отношение към обществената поръчка („Червени флагове”), съгласно указанията по т. IV от настоящия контролен лист. Задължението за допълнителен анализ може да възникне при всеки въпрос за проверка от настоящия контролен лист. Резултатите от анализа се документират в колона „Коментар/ Референция“ от раздел ІV от настоящото приложение

**ІI. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ОБЩЕСТВЕНА ПОРЪЧКА („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, се извършват допълнителен анализ за наличие на индикатори за измами („Червени флагове”).

В случай, че се установи наличие на един или няколко от изброените по-долу индикатори, същият следва да опише тези факти в колона „Коментар/ Референция“ от раздел ІV на настоящото приложение към съответния въпрос за проверка и да ги квалифицира като индикатори за измама. следва да се вземе предвид тези индикатори при определяне финансовото влияние на установеното отклонение, за установяване на конфликт на интереси в процедури за обществени поръчки и за откриване на подправени документи, приложени към Наръчника за одит на средствата от ЕС и Информационната бележка на ЕК относно индикаторите за измами във връзка с ЕФРР, ЕСФ и КФ.

ВНИМАНИЕ! Указанията по т. ІV експертът прилага при всички въпроси за проверка на настоящото приложение, в случай че е установил нередности в проверяваната процедура.

За целта експертът проверява дали са налице някои от следните ситуации:

**1.** **Индикатори за измама при конфликт на интереси:**

„Конфликт на интереси“ представлява конфликт между обществените задължения и частните интереси на длъжностни лица, при който частните интереси могат да повлияят по неподходящ начин върху изпълнението на техните служебни задължения и отговорности[[2]](#footnote-2). Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на обществена поръчка) има недекларирани интереси във връзка с определена поръчка или изпълнител/ икономически оператор.

Съмнение за наличие на конфликт на интереси може да възникне, ако са налице едно или няколко от следните обстоятелства:

* Необяснимо или необичайно фаворизиране на конкретен участник (например, подадена е само една оферта; класиран е само един участник, а останалите са отстранени; налице са ограничителни изисквания и/или условия, даващи предимство на определени икономически оператори; налице са незаконосъобразно отстранени участници; участникът, определен за изпълнител, не отговаря на изискванията на възложителя; налице е неравно третиране на участниците в процедурата; не са установени всички нередовни или недействителни документи от опаковката на отстранените участници в рамките на процедурата по чл. 54, ал. 7-13 от ППЗОП);
* Налице са признаци, че член на комисията за провеждане на процедурата или друг служител, имащ пряко отношение към провеждането й, упражняват стопанска дейност (например, в комисията за провеждане на процедурата за членове са определени външни за възложителя лица, подготовката на документацията за обществената поръчка е извършена от външни за възложителя лица);
* Налице са близки контакти (включително публично известни) между член на комисията за провеждане на процедурата или друг служител с пряко отношение към подготовка на документацията за процедурата или към провеждането на процедурата, и изпълнителя на поръчката;
* Служител на възложителя има роднини, които работят за кандидат/участник в процедурата;
* Служител на възложителя е работил за кандидат/участник в процедурата, точно преди да бъде назначен на работа във възложителя;
* Информация, предоставена от избрания изпълнител, е свързана с персонал на възложителя (например адрес на служител);
* Лице, което участва в обединение или е дало съгласие и фигурира като подизпълнител в офертата на друг участник, е представил самостоятелна оферта – необходимо е да се вземат предвид резултатите от проверката съгласно въпроси № 50 и 51 от настоящия контролен лист;
* Адресът на избрания изпълнител е непълен, например е посочена само пощенска кутия, няма телефонен номер и адрес (може да става въпрос за фиктивно дружество);
* Налице е промяна на оферта след нейното подаване след изтичане на срока за получаване на офертите;
* По техническите спецификации или условията са направени значителни промени;
* Промяна на клаузи от проекта на договора преди сключването му;
* Има очевидни промени по официалните документи и/или протоколите за получаване на офертите и/или допълнителните документи (например задраскване);
* Дълго и необяснимо забавяне между обявяването на спечелилия процедурата участник и подписването на договора (това може да е знак, че изпълнителят отказва да плати или че преговаря по искане на подкуп);
* Налице са възражения/жалби/ сигнали от други участници с твърдение за някои от индикаторите за измама;
* Налице е информация, че някои от офертите са отворени преди изтичане на срока за получаване на офертите и преди публичните заседания за отваряне на офертите/ ценовите предложения;
* Спецификациите са много сходни с продуктите или услугите на избрания изпълнител, особено ако спецификациите включват набор от изключително конкретни изисквания, които много малко икономически оператори могат да изпълнят;
* Участникът, определен за изпълнител, е допълвал/изменял офертата си след крайния срок за получаване на офертите, извън процедурата по чл. 54, ал. 7-13 от ППЗОП;
* Правят се многобройни или съмнителни разпореждания за промени във връзка с конкретен изпълнител, които се одобряват от едно и също длъжностно лице по проекта;
* Качеството на доставките/услугите/строителството при изпълнението на договора е понижено без съответстващо намаляване на цената;
* Налице са промени във връзка с качеството, количеството или спецификацията на стоки и услуги в договора, които се отклоняват от документацията за поръчката (условия, технически спецификации и др.);
* Договорът липсва или документацията, с която се обосновава плащане по конкретна част от поръчката, не е изрядна.

**2.** **Индикатори за измама при** **договаряне при офериране:**

При договарянето икономически оператори от определена географска област, регион или отрасъл се договарят тайно с цел да елиминират конкуренцията и завишат цената на обществената поръчка посредством различни схеми за съглашателство при офериране.

**- Допълващо офериране**

С допълващото офериране, известно също като подаване на фиктивни оферти, се цели единствено да се създаде впечатление за конкуренция в рамките на процедурата, а не да се спечели обществената поръчка.

Няколко икономически оператора се договарят да представят оферти при сравнително по-високи цени или при изключително високи цени, за да направят възможен избора на точно определен изпълнител при завишени цени.

Определеният за изпълнител наема като подизпълнители лицата, които не са спечелили поръчката. Ангажирането на подизпълнители може да бъде и неформално или скрито, т.е. да не е посочено в офертата на определения за изпълнител участник.

Допълващи оферти могат да бъдат представени и от дъщерни дружества или свързани лица.

**- Участие на ротационен принцип**

Участниците представят допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области - един изпълнител да получи цялата поръчка за пътищата в даден регион, а друг - в друг, или по вид на извършваните работи, по период от време, и т.н.

Съмнение за наличие на договаряне може да възникне, ако са налице едно или няколко от следните обстоятелства:

- избраната оферта съдържа предложения с твърде високи стойности в сравнение с прогнозната стойност на поръчката, цените за сходни работи или услуги, или средните за сектора стойности и пазарните цени;

- трайно завишени цени при всички участници;

- техническата спецификация насочва към конкретен икономически оператор, тъй като е твърде рестриктивна (особено за IT сектора и други по-специализирани технически договори), включително използването на търговски марки, без да е предвидена възможност и за представяне на еквивалент предложение за изпълнение на поръчката;

- ротация на икономическите оператори, определени за изпълнители, на регионален, професионален принцип или в зависимост от възлаганите работи;

- част от обединение/консорциум/АД и друго лице, спечелило процедурата, участва и самостоятелно в същата процедура;

- участници, които не са определени за изпълнители, се наемат като подизпълнители, вкл. неформално или скрито;

- необичайни характеристики в офертите (например разликата между отделните оферти е в размер на точен процент, печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);

- идентични грешки или правописни грешки в различни оферти, еднакви текстове и др. подобни;

- оферти на бланка или с данни за контакт на друг кандидат/ участник;

- различни оферти с идентични грешки в изчисленията или идентични методики за оценка на разходите за определени позиции;

- оферти, които са подадени от едно и също лице или в които лицата са с едни и същи данни за контакт;

- очевидни връзки между отделни участници, напр. съвпадащи адреси, персонал, телефонни номера и т.н.;

- квалифицирани потенциални изпълнители не подават оферти и стават подизпълнители или пък подал по-ниска оферта участник се оттегля и става подизпълнител, вкл. неформално или скрито;

- възлагането на работата от спечелилия поръчката участник на подизпълнител, който е неуспял кандидат/участник за същата поръчка или е избраният участник, но не приема да подпише договора и впоследствие се установява, че е подизпълнител на участника, на който в крайна сметка е възложена поръчката, може да се счита за достатъчно убедителни данни за тайно споразумение;

- икономически оператори, които неочаквано оттеглят офертите си по време на процедурата;

- между ценовото предложение на избрания изпълнител и това на участника, с когото е сключен договорът за обществена поръчка, има голяма разлика.

Договарянето е типично за следните сектори: строителство на пътища, строителство на сгради, почистване дъното на водни източници и хранилища, електрическо оборудване, изхвърляне на отпадъци, услуги по публичност и визуализация, обследване за установяване на технически характеристики на сградите, услуги по организиране на събития, доставка на храни. Същото е възможно и в други сектори и обекти обществени поръчки.

**3. Индикатори за измама при неоснователно възлагане на един изпълнител:**

Тази схема често възниква в резултат на корупция, особено ако характерните белези се повтарят и са подозрителни.

Съмнение за наличие на неоснователно възлагане на един изпълнител може да възникне, ако са налице едно от следните обстоятелства:

- извършване на покупки от единствен източник в размер над или непосредствено под праговете, изискващи провеждането на процедура за възлагане на обществена поръчка;

- няколко поръчки на стойност, която е близка до праговете за провеждане на процедура за възлагане на обществена поръчка;

- незаконосъобразно разделяне на предмета на една поръчка, което е довело до неприлагане на по-тежък режим на възлагане - например отделни договори за работи и материали, като всеки от тях е на стойност под прага, изискващ провеждане на открита процедура;

- незаконосъобразен вид процедура за възлагане – проведена е процедура по договаряне без наличие на съответните предпоставки.

|  |  |  |  |  |
| --- | --- | --- | --- | --- |
| **№** | **Въпрос** | | **Да/Не/НП** | **Коментар/Референция** |
| **I. ОБЯВЛЕНИЕ ЗА ПОРЪЧКА И СПЕЦИФИКАЦИИ** | | | | |
| **I.1. Обявяване на процедурата** | | | | |
| 12 | **За поръчки, открити преди 01.01.2020/ 14.06.2020 г.:**  **Изпратено ли е обявление за обществената поръчка до Официален вестник на ЕС?**  Спазено ли е изискването за начина и времето на изпращане на обявлението и публикуването му, а именно:   * изпратено ли е за публикуване до ОВЕС чрез АОП; * публикувано ли е в РОП след публикуването му в ОВЕС или са приложени условията на чл. 36, ал. 3 от ЗОП; * публикувано ли е в профила на купувача в деня на публикуването му в РОП**?**   ***ВНИМАНИЕ!*** *За* ***ВСЯКА*** *открита процедура задължително се изпраща обявление до ОВЕС. Това е така, защото:*  *- по новия ЗОП няма открита процедура без обявяване в ОВЕС и*  *- възложителят има задължение по чл. 20, ал. 9 от ЗОП, ако избере да проведе относима за по-високи стойностни прагове процедура, да прилага всички валидни за избрания от него ред правила.*  Задължението за провеждане на открита процедура и изпращане на обявление до ОВЕС и РОП възниква, когато обществената поръчка е на стойност над праговете по чл. 20, ал. 1 от ЗОП.  Документите се изпращат за публикуване в електронен формат.  Възложителите изпращат обявленията до Службата за публикации на ЕС чрез услугата „Електронен подател“, т.е. чрез АОП.  Възложителят **доказва датата на изпращане** чрез потвърждение за получаване на обявлението, предоставено от Службата за публикации на ЕС.  Обявлението се публикува в РОП, след като е публикувано в ОВЕС, или преди това, ако са изтекли 48 часа от потвърждаването на получаването му от Службата за публикации на ЕС (чл. 36, ал. 3 от ЗОП).  Възложителите публикуват обявлението за обществената поръчка в профила на купувача **в деня на публикуването** на обявлението в РОП (чл. 24, ал. 1, т. 1 от ППЗОП).  **(чл. 35, ал. 1, т. 2 от ЗОП)**  **(чл. 35, ал. 2, 3 и 5 от ЗОП)**  **(чл. 20 от ППЗОП)**  **(чл. 36 от ЗОП)**  **(чл. 42, ал. 2, т. 1 от ЗОП)**  **(чл. 24, ал. 1, т. 1 от ППЗОП)**  **т. 1 от Насоките/ т. 1 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка в частта относно датата на изпращане на обявлението; потвърждението за получаване на обявлението, получено от Службата за публикации на ЕС; преписката в РОП; доказателства от профила на купувача, удостоверяващи датата на публикуването на обявлението за обществена поръчка и др.  **Използвайте таблица № 1.**  Проверете дали обявлението е изпратено до ОВЕС чрез услугата „Електронен подател“ на АОП.  Анализирайте:  - датите на изпращане на обявлението за обществената поръчка до ОВЕС;  - датата на публикуване на обявлението в РОП.  - датата на публикуване на обявлението в профила на купувача.  Проверката се документира в съответната таблица. | |  |  |
| 13 | **За поръчки, открити след 01.01.2020/ 14.06.2020 г.:**  **Изпратено ли е обявление за обществената поръчка до Официален вестник на ЕС чрез електронната платформа по чл. 39а от ЗОП?**  **Спазено ли е изискването за начина и времето на изпращане на обявлението и публикуването му, а именно:**  **- изпратено ли е за публикуване до ОВЕС чрез електронната платформа;**  **- публикувано ли е в РОП след публикуването му в ОВЕС?**  ***ВНИМАНИЕ!*** *За* ***ВСЯКА*** *открита процедура задължително се изпраща обявление до ОВЕС. Това е така, защото:*  *- по новия ЗОП няма открита процедура без обявяване в ОВЕС и*  *- възложителят има задължение по чл. 20, ал. 9 от ЗОП, ако избере да проведе относима за по-високи стойностни прагове процедура, да прилага всички валидни за избрания от него ред правила.*  Задължението за провеждане на открита процедура и изпращане на обявление до ОВЕС и РОП възниква, когато обществената поръчка е на стойност над праговете по чл. 20, ал. 1 от ЗОП.  Документите се изпращат за публикуване в електронен формат.  Възложителят изпраща обявленията до Службата за публикации на ЕС чрез електронната платформа по чл. 39а от ЗОП.  Възложителят **доказва датата на изпращане** чрез **електронен времеви печат**, издаден от електронната платформа.  Обявлението се публикува в РОП, след като е публикувано в ОВЕС.  Внимание!!! Профилът на купувача се поддържа на електронната платформа по чл. 39а от ЗОП.  **ВАЖНО!!!** Съгласно §131 от ПЗР на ЗИДЗОП възлагането на обществените поръчки чрез Централизираната електронна платформа се извършва съгласно график, приет с постановление на Министерския съвет, като в зависимост от вида на възложителя и момента на откриване на процедурата се прилага различен ред за възлагане.  **Относно реда за възлагане:**  - за откритите до 31 декември 2019 г. (включително) обществени поръчки – редът за възлагане, в сила до 1 ноември 2019 г. Този ред се прилага и за сключване и изпълнение на рамковите споразумения и договорите, включително изпращане на изискуемата информация;  - за откритите в периода след 31 декември 2019 г. – датата от графика – редът за възлагане, в сила до 1 ноември 2019 г., като чл. 6, ал. 1, чл. 14, ал. 1, т. 5 и 7, чл. 20, ал. 1, чл. 21, ал. 2, чл. 54, ал. 1, т. 5, буква „а“, чл. 100, ал. 3 и 12, чл. 107, т.5 и 6, чл. 112, ал.9 и 10, чл. 112а и чл. 149, ал. 1, т. 13 от ЗОП се прилагат в редакцията от 1 януари 2020 г. Този ред се прилага и за сключване и изпълнение на рамковите споразумения и договорите, включително изпращане на изискуемата информация.  Графикът за възлагане на обществени поръчки чрез Централизираната електронна платформа по чл. 39а от ЗОП (ПМС № 332/13.12.2019 г.) е както следва:  **- 1. от 1 януари 2020 г.:**  а) възложителите по чл. 5, ал. 2, т. 3, 4 и 10 – 12 от ЗОП съгласно Административния регистър по чл. 61, ал. 1 от Закона за администрацията, както и по чл. 5, ал. 2, т. 17 от ЗОП относно Централния орган за покупки за нуждите на органите на изпълнителната власт;  б) кметовете на Столична община, Община Пловдив, Община Варна, Община Стара Загора, Община Благоевград, Община Бургас и Община Русе;  в) възложителите по чл. 5, ал. 2, т. 13 от ЗОП – Агенция „Митници“, Агенцията за държавна финансова инспекция, Държавната комисия по хазарта и Националната агенция за приходите;  г) възложители по чл. 5, ал. 4 от ЗОП – „Електроенергиен системен оператор“ – ЕАД, ТЕЦ „Марица Изток 2“ – ЕАД, „Мини Марица-изток“ – ЕАД, Държавно предприятие „Пристанищна инфраструктура“ и „АЕЦ Козлодуй“ – ЕАД;  **- 2. от 14 юни 2020 г.:**  а) възложителите по чл. 5, ал. 2, 3 и 4 от ЗОП, които не са посочени в т. 1, като Централният орган за покупки в сектор „Здравеопазване“ и Централният орган за покупки за общините прилагат платформата относно задълженията за изпращане на решенията по чл. 22, ал. 1, т. 1 и 2 и обявленията по чл. 35, ал. 1 и чл. 36, ал. 1, т. 3 и 6 от ЗОП;  б) възложителите по чл. 6, ал. 1 от ЗОП.  **Внимание!!!** Съгласно §12 от ПЗР на Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците (ЗМДВИП)възложителите, за които не е възникнало задължението за прилагане на платформата по чл. 39а, ал. 1 от ЗОП до влизането в сила на ЗМДВИП, прилагат за **откритите до един месец след отмяната на извънредното положение** **обществени поръчки реда за възлагане, действал до 1.11.2019** **г.**, с изключение на чл. 6, ал. 1, чл. 14, ал. 1, т. 5 и 7, чл. 20, ал. 1, чл. 21, ал. 2, чл. 54, ал. 1, т. 5, буква "а", чл. 100, ал. 3 и 12, чл. 107, т. 5 и 6, чл. 112, ал. 9 и 10, чл. 112а и чл. 149, ал. 1, т. 13 от Закона за обществените поръчки, които се прилагат в редакцията от 1 януари 2020 г.  Следователно възложителите по т. 2 по-горе са длъжни да използват платформата по чл. 39а, ал. 1 от ЗОП от 14.06.2020 г., а не от 01.04.2020 г.  **(§131 от ПЗР на ЗИДЗОП)**  **(ПМС № 332/13.12.2019 г.)**  **(§12 от ПЗР на ЗМДВИП)**  **(чл. 35, ал. 1, т. 2 от ЗОП)**  **(чл. 35, ал. 2 и 3 от ЗОП)**  **(чл. 36 от ЗОП)**  **(чл. 36а от ЗОП)**  **(чл. 19а от ППЗОП)**  **(чл. 20 от ППЗОП)**  **т. 1 от Насоките/ т. 1 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществена поръчка в частта относно датата на изпращане на обявлението; електронния времеви печат, издаден от платформата; преписката в РОП и др.  **Използвайте таблица № 1.**  Проверете дали обявлението е изпратено до ОВЕС чрез електронната платформа по чл. 39а от ЗОП.  Анализирайте:  - датите на изпращане на обявлението за обществената поръчка до ОВЕС;  - датата на публикуване на обявлението в РОП.  Проверката се документира в съответната таблица. | |  |  |
| **I.2. Срок за получаване на офертите ПРИ откриване на процедурата** | | | | |
| 14 | | **Приложим за процедури, при които срокът за получаване на офертите не е намаляван:**  **Броят календарни дни на определения срок за получаване на офертите при откриване на процедурата съответства ли на минимума по чл. 74, ал. 1 от ЗОП *(за публичните възложители)*, съответно чл. 133, ал. 1 от ЗОП *(за секторните възложители)*?**  Ако срокът за получаване на офертите не е намаляван, между датата на **ИЗПРАЩАНЕ** на обявлението за обществената поръчка и крайната дата за получаване на офертите следва да има минимум 35/30 дни независимо от обекта на поръчката.  Минимумът от 30 дни е за поръчки, открити след 01.01.2020/ 14.06.2020 г., при които се използва платформата по чл. 39а от ЗОП.  Когато офертите могат да се съставят само след посещение на обекта или след проверка на място на допълнителни документи, свързани с обществената поръчка, сроковете за получаването на оферти трябва да бъдат най-малко с 5 дни по-дълги от минимално определените – за поръчки открити след 22.12.2023 г.  **Внимание!** Датата, на която е **публикувано** обявлението в РОП и ОВЕС, е **БЕЗ ЗНАЧЕНИЕ** за изчисляване на срока за получаване на офертите.  Датата на публикуване на обявлението в ОВЕС е от значение за определяне на времето, в което възложителят е длъжен да публикува в профила на купувача документацията за обществената поръка (приложимо за поръчки, които не са възложени с платформата по чл. 39а от ЗОП).  Възложителят **доказва датата на изпращане чрез:**  - потвърждение за получаване на обявлението от Службата за публикации на ЕС – за поръчки, които не са възложени чрез платформата по чл. 39а от ЗОП или  - електронен времеви печат, издаден от електронната платформа – за поръчки, открити след 01.01.2020/ 14.06.2020 г., при които е използвана платформата.  **(чл. 74, ал. 1 от ЗОП)**  **(чл. 133, ал. 1 от ЗОП)**  **(чл. 35, ал. 3 от ЗОП)**  **(§131 от ПЗР на ЗИДЗОП)**  **(чл. 28, ал. 4 от ППЗОП)**  **т. 4 от Насоките/т. 4.1. от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществена поръчка в частта относно срока за получаване на офертите, датата на изпращане на документа.  **Използвайте таблица № 1**  Анализирайте:  - дата на изпращане на обявлението за ОП;  - крайната дата за получаване на офертите;  - броят на календарните дни между двете дати. |  |  |
| 15 | | **Спазени ли са условията за НАМАЛЯВАНЕ на срока за получаване на офертите, ако е приложимо:**  **- поради обявление за предварителна информация *(за публичните възложители)*, съответно периодично индикативно обявление *(за секторните възложители)*;**  **- поради подаване на оферти с електронни средства в съответствие с чл. 39, ал. 1, 2 и ал. 8-13 от ЗОП *(отм. в сила от 18.10.2018 г.)*;**  **- поради обстоятелства, които изискват спешно възлагане на поръчката, което прави невъзможно спазването на срока по чл. 74, ал. 1 от ЗОП *(за публичните възложители)*, съответно чл. 133, ал. 1 от ЗОП *(за секторните възложители)*?**  **Внимание!** Датата, на която е **публикувано** обявлението в РОП и ОВЕС, е **БЕЗ ЗНАЧЕНИЕ** за изчисляване на срока за получаване на офертите.  Датата на публикуване на обявлението в ОВЕС е от значение за определяне на времето, в което възложителят е длъжен да публикува в профила на купувача документацията за обществената поръка (приложимо за поръчки, които не са възложени с платформата по чл. 39а от ЗОП).  **Внимание!** Основанията за намаляване на срока за получаване на офертите поради обявление за предварителна информация, подаване на оферти с електронни средства и наличие на изключителна спешност **НЕ МОГАТ** да се прилагат едновременно.  **Всяко от основанията за НАМАЛЯВАНЕ** (видът им зависи от приложимата редакция на ЗОП) **се използва самостоятелно и не може да се кумулира с другите, предвидени в чл. 74 от ЗОП *(за публичните възложители)*, съответно чл. 133 от ЗОП *(за секторните възложители)*.**  ***Относно обявлението за предварителна информация/ периодичното индикативно обявление:***  За да се ползва това обявление като основание за намаляване на срока за получаване на офертите, трябва да са изпълнени две групи предпоставки:  - да е изпратено в определен период от време – 35 дни до 12 месеца преди датата на изпращане на обявлението за обществена поръчка за публикуване;  - да съдържа определена информация – съгласно образеца на обявление за предварителна информация по Приложение №1 и образеца на периодично индикативно обявление по Приложение № 4 към Регламент за изпълнение (ЕС) 2015/1986 на ЕК (индекси 12 и 19) реквизитите, изпълнението на които позволява да се ползва обявлението за намаляване на срока за получаване на офертите са: вид на достъпа до документацията за обществената поръчка, начин на подаване на офертите, прогнозна стойност, брой на обособените позиции, за които се допуска подаване на оферти, срок за изпълнение, критериите за възлагане, критериите за подбор, наличието на варианти и опции, източник на финансиране и др.  **(чл. 23, ал. 1 и ал. 9, чл. 74, ал. 1 и ал. 2 от ЗОП)**  **(чл. 133, ал. 1 и 2 от ЗОП)**  ***Относно подаването на оферти по електронен път (отм., в сила от 18.10.2018 г.):***  Ако възложителят допусне електронно подаване на оферти в съответствие с чл. 39 от ЗОП (отм.), може да намали срока за получаване на оферти с 5 дни.  ***Относно спешното възлагане:***  Необходимо е да са налице доказателства за две групи факти:  - обстоятелства, които изискват спешно възлагане на поръчка,  - невъзможност да се спази срока от 35/30 дни.  В тези случаи, възложителите могат да определят срок за получаване на оферти, не по-кратък от 15 дни от датата на изпращане на обявлението за обществена поръчка. Прилагането на тази възможност трябва да бъде мотивирано от възложителя, като мотивите трябва да съдържат факти, които обосновават необходимостта от спешно възлагане.  **(чл. 74, ал. 4 и ал. 5 от ЗОП)**  **(чл. 133, ал. 4 и ал. 5 от ЗОП)**  **ВАЖНО!!!** Видовете основания за намаляване на срока за получаване на офертите са различни в зависимост от приложимостта на централизираната електронна платформа по чл. 39а от ЗОП.  **(чл. 74 от ЗОП)**  **(чл. 133 от ЗОП)**  **(чл. 39 от ЗОП, отм.)**  **(чл. 28, ал. 4 от ППЗОП)**  **т. 4 от Насоките/т. 4.1. от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществена поръчка в частта относно срока за получаване на офертите, датата на изпращане на документа, обявлението за предварителна информация (ако е необходимо), потвърждение за получаване на обявлението от Службата за публикации на ЕС/ електронния времеви печат, доказателства за осигурена възможност за подаване на оферти с електронни средства, мотивите в обявлението за възникнали обстоятелства, налагащи спешно възлагане на поръчката и невъзможност за спазване на срока от 35/ 30 дни, включително връзката с кризата COVID-19 (ако е приложимо), документите, обосноваващи настъпването на тези обстоятелства, и др. относими за всеки конкретен случай.  **Използвайте таблица № 1.**  **Анализирайте:**  - дата на изпращане на обявлението за ОП;  - крайната дата за получаване на офертите;  - броя на календарните дни между двете дати.  **За чл. 74, ал. 2/ респ. чл. 133, ал. 2 от ЗОП анализирайте** (намаляване на срока от 35 /30 дни на не по-малко от 15 дни):  - изпратено ли е обявление за предварителна информация/ периодично индикативно обявление до АОП и ОВЕС и дата на изпращането;  - дали обявлението за предварителна информация/ периодичното индикативно обявление е изпратено между 35 дни и 12 месеца преди датата на изпращане на обявлението за ОП;  -  **ВНИМАНИЕ!** При анализа на обявлението за предварителна информация/ периодичното индикативно обявление и обявлението за обществена поръчка сравнете ПРЕДМЕТА НА ПОРЪЧКАТА, ПРОГНОЗНАТА Ѝ СТОЙНОСТ, ОБЕМ И КОЛИЧЕСТВО, както и вид на достъпа до документацията за обществената поръчка, начин на подаване на офертите, броя на обособените позиции, за които се допуска подаване на оферти, срока за изпълнение, критерия за възлагане, критериите за подбор, наличието на варианти и опции, източника на финансиране и др.  **За чл. 74, ал. 3 от ЗОП (отм.) анализирайте:**  - в обявлението предвидена ли е възможност за подаване на оферти с електронни средства **и**  - налице ли са предпоставките по чл. 39, ал. 1, 2 и 8-13 от ЗОП (отм.).  **За чл. 74, ал. 4/ респ. чл. 133, ал. 4 от ЗОП анализирайте:**  - дали са възникнали обстоятелства, налагащи спешно възлагане на поръчката  **и**  - дали същността на обстоятелствата не позволява спазване на срока от 35 /30 дни за получаване на оферти  **и**  - дали в обявлението са налице мотиви относно съкращаването на срока за получаване на оферти и дали посочените факти се подкрепят от доказателства, налични при възложителя към момента на откриване на процедурата. |  |  |
| 16 | | **Приложим за всички процедури:**  Спазени ли са условията за определяне на по-дълъг срок за получаване на офертите при откриване на процедурата, ако:  - не е възможно осигуряването на неограничен, пълен, безплатен и пряк достъп чрез електронни средства до документацията за обществената поръчка;  - възложителят е определил мерки за защита на информация с конфиденциален характер при предоставяне на информация на участниците в хода на процедурата, както и при сключване на договора за обществена поръчка;  - офертите могат да се съставят само след посещение на обекта или след проверка на място на допълнителни документи, свързани с обществената поръчка по чл. 45, ал. 2 от ЗОП;  - подаването на оферти или на части от тях с електронни средства не е възможно поради някоя от причините по чл. 39а, ал. 9 или ал. 10 от ЗОП, а именно:  - поради специализирания характер на обществената поръчка се налага използването на специфични инструменти и устройства, или формати на файлове, поддържани от приложения, които не са общодостъпни и/или  - за представяне на мостри или макети, които не могат да бъдат предадени с електронни средства?  **ВАЖНО!** Задължението за определяне на по-дълъг срок за получаване на офертите от сроковете по чл. 74/ чл. 133 от ЗОП възниква при откриване на процедурата, когато възложителят определя първоначалния срок за получаване на офертите.  Случаи, при които възниква задължението:  ***- относно достъпа до документацията за поръчката -*** при невъзможност да се осигури неограничен, пълен, безплатен и пряк достъп чрез електронни средства до документацията за обществената поръчка съгласно чл. 32, ал. 3 от ЗОП – минимум 5 дни по-дълъг срок **(чл. 32, ал. 3 от ЗОП);**  ***- относно защитата на информация с конфиденциален характер*** – минимум 5 дни по-дълъг срок. В тези случаи в обявлението трябва да са посочени мерките за защита на информацията, условията и начина за достъп до документацията за обществена поръчка (чл. 32, ал. 4 от ЗОП);  - ***относно посещението на обекта и проверката на документи на място –***сроковете за получаване на оферти трябва да бъдат по-дълги от минимално определените, като дават възможност на заинтересованите лица да се запознаят с цялата информация, необходима за изготвяне на офертите.  - ***относно невъзможността да се подават оферти или части от оферти с електронни средства*** ***(за поръчки, открити след 01.01.2020/ 14.06.2020 г.)* –** принципът е, че офертите се подават чрез електронната платформа. Допустими са две изключения:  - когато поради специализирания характер на обществената поръчка се налага използването на специфични инструменти и устройства, или формати на файлове, поддържани от приложения, които не са общодостъпни и не могат да се предоставят на възложителя за изтегляне или използване от разстояние, включително когато са включени в лицензионна схема за защита на авторски права **и/ или**  - платформата не се използва за представяне на мостри или макети, които не могат да бъдат предадени с електронни средства.  В тези случаи срокът за получаване на оферти се удължава с 5 дни. Когато офертите не могат да се подадат чрез електронни средства, възложителят в документацията за поръчката указва начина за изготвяне и/или представяне на офертите и посочва писмени мотиви, които се публикуват в досието на поръчката.  **Важно!** При преценката дали е изпълнено надлежно задължението за определяне на удължени срокове при откриване на процедурата, следва да се вземе предвид, че чл. 74/ респ. чл. 133 от ЗОП урежда различни по продължителност срокове:  - стандартен от 35/ 30 (за поръчки, открити след 01.01.2020/ 14.06.2020 г.) дни и  - намалени – на 15 дни (поради обявление за предварителна информация (респ. периодично индикативно обявление) или поради обстоятелства, изискващи спешно възлагане) или на 30 дни (поради електронно подаване на офертите – за поръчки, открити преди 01.01.2020/ 14.06.2020 г.).  **ВАЖНО!!!** Правилата за удължени срокове за получаване на офертите са различни в зависимост от това дали е приложима централизираната електронна платформа по чл. 39а от ЗОП.  **(§131 от ПЗР на ЗИДЗОП)**  **(чл. 32, ал. 3 от ЗОП)**  **(чл. 32, ал. 4 във връзка с чл. 102, ал. 3 от ЗОП)**  **(чл. 45 от ЗОП)**  **(чл. 39а от ЗОП)**  **(чл. 28, ал. 4 от ППЗОП)**  **т. 4 от Насоките/ т. 4.1. от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка в частта относно срока за получаване на офертите и начина, по който документацията за обществената поръчка може да бъде получена, изискванията за защита на информация с конфиденциален характер, изисквания за посещения на място от документацията, изисквания за представяне на части от офертите извън платформата по чл. 39а от ЗОП и др.  **Използвайте таблица № 1**  Анализирайте:  - дата на изпращане на обявлението за ОП;  - крайната дата за получаване на офертите;  - броят на календарните дни между двете дати.  **За чл. 32, ал. 3 от ЗОП анализирайте:**  - дали е налице ограничен, непълен и непряк достъп до документацията за поръчката.  **За чл. 32, ал. 4 от ЗОП анализирайте:**  - дали възложителят е определил мерки за защита на информацията с конфиденциален характер при предоставяне на информация на участниците в хода на процедурата и при сключване на договора.  **За чл. 45, ал. 2 от ЗОП анализирайте:**  - дали възложителят е изискал офертите да се подават само след разглеждане на място на допълнителни документи към документацията за поръчката и/или след оглед на мястото на изпълнение на поръчката;  - дали срокът за получаване на офертите дава възможност на заинтересованите лица да се запознаят с цялата информация, необходима за изготвяне на офертите (срокът за получаване на офертите следва да е по-дълъг от минимално определения в закона).  **За чл. 39а, ал. 9 и ал. 10 от ЗОП анализирайте:**  - дали се налага използването на специфични инструменти и устройства, или формати на файлове, поддържани от приложения, които не са общодостъпни и не могат да се предоставят на възложителя за изтегляне или използване от разстояние, включително когато са включени в лицензионна схема за защита на авторски права или  - дали е необходимо представяне на мостри или макети, които не могат да бъдат предадени с електронни средства. |  |  |
| **І.3 Удължаване на срока за получаване на офертите СЛЕД откриване на процедурата** | | | | |
| 17 | | **Приложим за процедури, при които срокът за получаване на офертите е намален:**  **Възложителят изпълнил ли е задължението по чл. 44, ал. 4 от ЗОП за удължаване срока за получаване на офертите след откриване на процедурата?**  Задължението по чл. 44, ал. 4 от ЗОП възниква при едновременното наличие на следните три предпоставки:   * проведени са пазарни консултации и/или е налице участие на външни лица при подготовка на документацията за поръчката; * срокът за получаване на офертите е намален; * получена е само една оферта от лице, участвало в пазарните консултации и/или в подготовката на документацията за поръчката;   **Отговор НП се отбелязва, ако липсва една от предпоставките по-горе.**  ***Целта на проверката е да се установи дали за възложителя е възникнало задължение за удължаване на срока за получаване на офертите и дали то е изпълнено.***  Ако са възникнали посочените три предпоставки, възложителят следва да удължи срока за получаване на офертите ***след откриване на процедурата*** най-малко до законосъобразния минимален срок при открита процедура. Удължаването на срока за получаване на офертите става с обявление за изменение или допълнителна информация (до 01.02.2024 г.) и обявление за оповестяване на промените (от 01.02.2024 г.), одобрено с решение за одобряване на промени  **(чл. 44, ал. 4 от ЗОП)**  **т. 4 от Насоките/ т. 4.1 или 4.2. от Приложение № 1 към чл. 2, ал. 1 от Наредбата**  **Насочващи източници на информация:** данни и информация за проведени пазарни консултации в профила на купувача, както и други източници на информация; съгласувателни подписи или протоколи за приемане работата по подготовката на документацията за поръчката; регистър на получени оферти; други документи, сочещи необходимост от удължаване на сроковете.  Анализирайте:   * дали са извършени пазарни консултации и дали при подготовката на документацията за поръчката са участвали външни лица; * броя на подадените оферти; * дали срокът за получаване на оферти е по-кратък от този по чл. 74, ал. 1/ респ. чл. 133, ал. 1 от ЗОП. |  |  |
| 18 | | **Възложителят изпълнил ли е задължението за удължаване на срока за получаване на офертите с обявление за изменение или допълнителна информация/ обявление за оповестяване на промените (в сила от 01.02.2024 г.),** **одобрено с решение за одобряване на промени, ако е приложимо:**   * **при съществени изменения в условията по обществената поръчка, които налагат промяна в офертите на участниците;** * **при своевременно поискани разяснения, когато не са предоставени в срока по чл. 33, ал. 2 от ЗОП;** * **при производство по обжалване?**   ***Акт, с който се прави промяната:*** обявление за изменение или допълнителна информация (в сила до 01.02.2024 г.) и решение за одобряване на промени в условията по обявена процедура заедно с обявление за оповестяване на промените (в сила от 01.02.2024 г. съгласно ДВ, бр.88).  Съгласно чл. 100 от ЗОП възложителят може да направи **еднократно** промени в обявлението за ОП и/или документацията за поръчката.  С обявление за изменение или допълнителна информация се удължават **и** сроковете за провеждане на процедурата (срок за получаване на офертите, дата за отваряне на офертите) до 01.02.2024 г., а след това одобрено с решение за одобряване на промени в условията на обявената процедура обявление за оповестяване на промени.  ***Брой допустими промени:***  В зависимост от обхвата на промяната броят на допустимите промени е различен:  - когато се отнася до първоначално обявените условия от обявлението/ документацията за поръчката – **една промяна;**  - когато се удължават само сроковете за провеждане на процедурата – **повече от една промяна.**  ***Обхват на промените:***  Промяната може да обхваща всички изисквания за възлагане на поръчката, **с изключение условията, които биха променили кръга на заинтересованите лица**.  ***Време на промяната:***  Изменението се прави до 14 дни от ПУБЛИКУВАНЕ на обявлението, респективно 5 дни от публикуване на обявлението при използване на съкратени срокове на основание чл. 74, ал. 2 и 4 /респ. чл. 133, ал. 2 и 4 от ЗОП (обявление за предварителна информация /периодично индикативно обявление или необходимост от спешно възлагане).  Обърнете внимание, че срокът за извършване на изменението започва да тече от ПУБЛИКУВАНЕ на обявлението, а не от неговото изпращане.  След изтичането на този срок изменението може да обхваща само срока за получаване на офертите (чл. 100, ал. 6 от ЗОП).  ***Хипотези на задължението за удължаване на срока за получаване на офертите*** *(****чл. 100, ал. 7 и ал. 11 от ЗОП):***  - при ***съществени изменения в условията по обществената поръчка***, които **налагат промяна в офертите** на участниците – промяната може да се отнася до *предмета* – включване на допълнителна дейност; *обема* – промяна в брой на реализирани услуги – брой обучения, промяна в броя на доставяни компютри и/или оборудване; *техническата спецификация* чрез включване на допълнителни специфични изисквания; срока за изпълнение; критериите за подбор; изискванията за изпълнение; критерия за оценка, тежестта на показателите за оценка и методиката за определяне на икономически най-изгодната оферта и др.  **ВАЖНО!** Ако промяната въвежда условия, които, ако са били част от процедурата, биха привлекли към участие допълнителни участници, биха позволили допускането на други участници, различни от първоначалните, или биха довели до приемане на друга по съдържание оферта, същата е **съществена.**  Тази съществена промяна следва да води до промяна в съдържанието на офертата – има се предвид всички части на подаваните от участниците документи, включително информацията за съответствието с критериите за подбор и критерия за възлагане.  Ако промяната изменя кръга заинтересовани лица, същата е незаконосъобразна.  **ВАЖНО!** Необходимо е да се направи анализ дали промяната води до изменение на кръга заинтересовани лица. При изменение възложителят следва да прекрати процедурата на основание чл. 110, ал. 1, т. 9 от ЗОП.  - при своевременно поискани ***разяснения***, когато не могат да бъдат предоставени в срока по чл. 33, ал. 2 от ЗОП;  **-** във връзка с ***производство по обжалване***.  ***Време за удължаване на срока за получаване на офертите:***  - ***при промяна в условията на поръчката и късно дадени разяснения***  Съгласно чл. 100, ал. 7 от ЗОП удължаването на срока в тези две хипотези трябва да е съобразено с времето, необходимо на лицата да се запознаят и да отразят промените или разясненията при изготвяне на офертите.  **Внимание!** В ЗОП, в сила до 01.03.2019 г., липсва изрично указание относно времето, с което следва да се удължи срока за получаване на оферти.  Съгласно чл. 100, ал. 7 от ЗОП (в сила от 01.03.2019 г.) удължаването на срока за горните хипотези е както следва:  - при ***съществени изменения в условията на поръчката*** – новият срок трябва да е съобразен с времето, необходимо на лицата да се запознаят и да отразят промените, но не може да е по-кратък от първоначално определения срок за получаване на офертите;  - при ***разяснения, които не са предоставени в срока по чл. 33, ал. 2 от ЗОП –*** с толкова дни, колкото са необходими, за да се осигурят минимум 6 дни, съответно 4 дни между деня на публикуване на разясненията в профила на купувача и крайния срок за подаване на оферти.  **- *при обжалване на процедурата***  Общата продължителност на срока за получаване на офертите без времето на спирането следва да е не по-кратка от първоначалния срок, определен от възложителя.  **(чл.22, ал.1, т.2, чл. 25, и чл. 100 от ЗОП)**  **(чл. 28, ал. 5 от ППЗОП)**  **т. 4 и 6 от Насоките/т. 4.1., 4.2. и 6.2. от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за изменение или допълнителна информация/ обявлението за оповестяване на промени (от 01.02.2024 г.), ако има такова.  АНАЛИЗИРАЙТЕ:  **А) При съществени изменения в условията на процедурата:**   * броя на извършените промени; * датата, на която е направена промяната, дали е в правно установените срокове; * обхвата на промяната; * сроковете за провеждане на процедурата след промяната – срок за получаване на офертите, дата за първо заседание на комисията за провеждане на процедурата и др. В тази връзка анализирайте дали възложителят е изпълнил задължението си за удължаването им, ако е възникнало; * промените засягат ли кръга на заинтересованите лица.   **Б) При късно дадени разяснения:**  - датата на разясненията, предоставени в края на срока за получаване на офертите;  - крайния срок за получаване на офертите;  - броя на дните между посочените в първото тире разяснения и крайния срок за получаване на офертите;  - ако между разясненията от първото тире и крайния срок за получаване на офертите има по-малко от 6/ 4 дни в зависимост от случая по чл. 33, ал. 2 от ЗОП, е необходимо удължаване на срока за получаване на офертите.  **В) При спиране поради обжалване:**  **-** налично ли е спиране поради обжалване на процедурата;  - определен ли е нов срок за получаване на офертите, който отговаря на изискванията по чл. 28, ал. 5 от ППЗОП. |  |  |
| **І.4 Обявяване на удължените срокове за провеждане на процедурата** | | | | |
| 19 | | **Изпратено ли е обявлението за изменение или допълнителна информация до ОВЕС и РОП (в сила до 01.02.2024 г.)?**  **Изпратено ли е решение за одобряване на промени в условията по обявена процедура и обявлението за оповестяване на промени (в сила от 01.02.2024 г. съгласно ДВ, бр.88)?**  **Спазено ли е изискването за начина и времето на изпращане на обявлението/ решението и публикуването му в профила на купувача, а именно:**   * **изпратено ли е за публикуване до ОВЕС чрез АОП/ съответно чрез електронната платформа по чл. 39а от ЗОП за поръчки, открити след 01.01.2020/ 14.06.2020 г.;** * **публикувано ли е в РОП след публикуването му в ОВЕС;** * **публикувано ли е в профила на купувача в деня на публикуването му в РОП?**   Правилата за публичност са същите като тези, разяснени във въпроси № 21 и 22.  **Важно!** Условията на чл. 36, ал. 3 от ЗОП са приложими за поръчки, открити преди 01.01.2020/ 14.06.2020 г.  **(чл. 35, ал. 1, т. 3 от ЗОП)**  **(чл. 35, ал. 5 от ЗОП, отм. – за поръчки, открити преди 01.01.2020/ 14.06.2020 г.)**  **(чл. 35, ал. 3 от ЗОП – за поръчки, открити след 01.01.2020/ 14.06.2020 г.)**  **(чл. 20 от ППЗОП)**  **(чл. 36 от ЗОП)**  **(чл. 36а от ЗОП – за поръчки, открити след 01.01.2020/ 14.06.2020 г.)**  **(чл. 24, ал. 1, т. 1 от ППЗОП – за поръчки, открити преди 01.01.2020/ 14.06.2020 г.)**  **т. 6 от Насоките/ т. 6.1. от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за изменение или допълнителна информация в частта относно датата на изпращане на обявлението, потвърждение за получаване на обявлението на Службата за публикации на ЕС, информация от преписката в РОП за обществената поръчка; електронния времеви печат от платформата; доказателства от профила на купувача, удостоверяващи датата на публикуването на документите по процедурата в него и др.  **Използвайте таблица № 1.**  Анализирайте:  - дали обявлението за изменение или допълнителна информация/ обявлението за оповестяване на промени (от 01.02.2024 г.) е изпратенo до ОВЕС,  - дали обявлението за изменение или допълнителна информация/ обявлението за оповестяване на промени (от 01.02.2024 г.) е публикувано в РОП и профила на купувача,  - датите на **ПУБЛИКУВАНЕ** на обявлението за изменение или допълнителна информация/ обявлението за оповестяване на промени (от 01.02.2024 г.) в ОВЕС, РОП и в профила на купувача. |  |  |
| **I.5. Срок за достъп до документацията за обществената поръчка** | | | | |
| 20 | | **Възложителят предоставил ли е неограничен, пълен, безплатен и пряк достъп чрез електронни средства в профила на купувача до документацията за обществената поръчка?**  ***Вид на достъпа:*** чрез електронни средства /електронната платформа по чл. 39а от ЗОП;  ***Начало на срока за достъп:*** денят на **публикуването** на обявлението в ОВЕС (чл. 32, ал. 1, т. 1 от ЗОП).  ***Край на срока за достъп:*** крайният срок за получаване на офертите.  Възложителят е длъжен да поддържа преписката по конкретна поръчка за срок от 3 години след изпълнението на всички задължения по договора за обществена поръчка (чл. 24, ал. 3, т. 2 от ППЗОП, отм. в сила от 01.04.2020 г.).  ***Обхват на достъпа:*** неограничен и пълен – т.е. до цялата документация за поръчката, освен ако технически причини или защита на информацията не налагат ограничение.  ***Характеристики на достъпа:*** **пряк** – всякакви пречки са недопустими (регистрации, условия за допускане и др. подобни) и **безплатен** – винаги.  **Внимание!** Налице са две изключения:  - когато не е възможно осигуряване на неограничен, пълен, безплатен и пряк достъп до документацията за обществената поръчка или части от нея и  - поради конфиденциалност по чл. 102 от ЗОП.  В тези случаи възложителят е длъжен да удължи срока за получаване на оферти!  Профилът на купувача се поддържа на електронната платформа по чл. 39а от ЗОП от 01.01.2020/ 14.06.2020 г.  **ВАЖНО!!!** Наличен е график за използване на централизираната електронна платформа по чл. 39а от ЗОП.  **Внимание!** Съгласно §134 от ПЗР на ЗИДЗОП (в сила от 01.01.2020 г.) възложителите поддържат създадените извън платформата по чл. 39а, ал. 1 от ЗОП профили на купувача, както и публикуват в тях необходимата информация за поръчките, открити до датата, определена в графика за използване на централизираната електронна платформа.  Тези профили се поддържат до изтичане на една година от:  - приключване изпълнението на договора;  - прекратяване на процедурата за възлагане на поръчките и  - приключване изпълнението на последния договор, сключен въз основа на рамково споразумение или квалификационна система.  **(чл. 32 от ЗОП)**  **(чл. 36а от ЗОП)**  **(чл. 39а от ЗОП)**  **(чл. 24 от ППЗОП, отм. в сила от 01.04.2020 г.)**  **(чл. 19а от ППЗОП, в сила от 01.04.2020 г.)**  **т. 5 от Насоките/ т. 5.1. и т. 5.2. от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка в частта относно срока за получаване на офертите, електронната преписка за съответната обществена поръчка в профила на купувача, доказателства, които удостоверяват датата на публикуване и датата на прекратяване достъпа до документацията, ако случаят е такъв; данните от електронната платформа и електронните времеви печати, удостоверяващи датите на изпращане и/или публикуване на документите (за поръчки, при които се използва електронната платформа) и др.  **Анализирайте:**  **А) Относно времето на достъпа:**  - датата на публикуване на обявлението в ОВЕС;  - началната дата, на която е осигурен достъп до документацията за поръчката, удостоверена по надлежен начин/ чрез електронен времеви печат от платформата;  - крайната дата, до която е бил осигурен достъп до документацията за поръчката, удостоверена по надлежен начин/ чрез електронен времеви печат от платформата;  - крайната дата за получаване на офертите;  - броя на календарните дни за срока за получаване на офертите и за срока за достъп до документацията за обществената поръчка. **Достъпът може да е ограничен както в началото на срока за получаване на офертите, така и в неговия край.**  Ако срокът за получаване на офертите е удължаван, удостоверените дати за достъп следва да обхващат удължения срок за получаване на офертите.  Финансовото влияние на нарушението се изчислява в зависимост от определеното съотношение по реда на т. 5 от Насоките/ т. 5.1. и т. 5.2.от Приложение № 1 към чл. 2, ал. 1 от Наредбата.  **Б) Относно вида и обема на достъпа:**  **-** дали в обявлението за ОП е посочен интернет адрес, на който е осигурен достъп до документацията за поръчката;  - дали достъпът обхваща цялата информация, съдържаща се в документацията – при ограничаване на обхвата на достъпа възниква задължение за определяне на по-дълъг срок за получаване на офертите (неизпълнението на това задължение е основание за формулиране **и** на констатация за незаконосъобразен срок за получаване на офертите);  - дали се изисква заплащане на достъпа – при ограничаване на обхвата на достъпа възниква задължение за определяне на по-дълъг срок за получаване на офертите (неизпълнението на това задължение е основание за формулиране **и** на констатация за незаконосъобразен срок за получаване на офертите);  - дали са поставени други ограничения – изискани регистрации и др. подобни. При ограничаване на обхвата на достъпа възниква задължение за определяне на по-дълъг срок за получаване на офертите (неизпълнението на това задължение е основание за формулиране **и** на констатация за незаконосъобразен срок за получаване на офертите). |  |  |
| **I.6 Условия за възлагане на обществената поръчка** | | | | |
| 21 | | **Обявлението за обществена поръчка съдържа ли изискуемата информация по чл. 35, ал. 2 и Приложение № 4, Част Б от ЗОП *(за публичните възложители)* и Приложение № 5, част Б *(за секторните възложители)*:**   1. адрес на електронната поща или интернет адрес, на който е достъпна документацията за обществената поръчка. Когато не е налице неограничен, пълен, пряк и безплатен достъп, указание за начина, по който може да се получи този достъп; 2. естество и обем на поръчката; 3. прогнозна стойност на обществената поръчка, включително на обособените позиции (при публичните възложители) 4. размерите на гаранциите за изпълнение и/или за обезпечаване на авансово предоставените средства, ако възложителят е определил такива; 5. изисквания към личното състояние на участниците; 6. критерий за оценка на офертите и показателите за оценка; 7. възможност за предоставяне на варианти на офертите (ако е приложимо за случая); 8. възможност за предоставяне на оферти за една или няколко обособени позиции; 9. място и срок за получаване на офертите и изменения в срока, ако има такива; 10. място и дата на отваряне на офертите; 11. дали поръчката е свързана с проект на ЕС?   **ВНИМАНИЕ!** ПРОГНОЗНАТА СТОЙНОСТ на поръчката и ИНТЕРНЕТ АДРЕСЪТ, на който е достъпна документацията за процедурата, са ***ЗАДЪЛЖИТЕЛНИ*** елементи от обявлението за обществена поръчка.  **ВАЖНО!** Съгласно чл. 28, ал. 6 от ППЗОП разликата между определения срок за получаване на офертите и датата и часа за тяхното отваряне не може да е по-малко от 12 часа (в сила от 01.03.2019 г.).  Когато в предмета на обществената поръчка се съдържат няколко дейности, за част от които се прилагат правилата за публични възложители, а за други - правилата за секторни възложители, възложителят може да възложи дейностите в обща поръчка, като се прилагат правилата, приложими за публични възложители.  **(чл. 32, ал. 2, чл. 35, ал. 2, чл. 55, ал. 2, приложение № 4, Част Б/ приложение № 5, Част Б от ЗОП)**  **(чл. 111, ал. 4 от ЗОП)**  **(чл. 28, ал. 6 от ППЗОП, в сила от 01.03.2019 г.)**  **Насочващи източници на информация:** прегледайте обявлението за обществената поръчка.  **т. 9 от Насоките/ т. 9.1. и т. 9.2. от Приложение № 1 към чл. 2, ал. 1 от Наредбата**  Във всеки случай, в който се установи, че в обявлението липсват интернет адрес, на който може да бъде намерена документацията за поръчката, следва да се изведе нарушение на чл. 35, ал. 2 от ЗОП и да се анализира финансовото влияние на нарушението в съответствие с т. 9 от Насоките/т. 9.1. или т. 9.2. от Приложение № 1 към чл. 2, ал. 1 от Наредбата.  Анализирайте дали са налице разлики в информацията, съдържаща се в обявленията, изпратени до ОВЕС и до РОП, както и в документацията за обществената поръчка от профила на купувача. |  |  |
| 22 | | **Законосъобразни ли са размерите на гаранцията за изпълнение и гаранцията за обезпечаване на авансово предоставени средства?**  Гаранцията за изпълнение следва да не надвишава 5 % от стойността на договора или 10% от стойността на договора за поръчки открити след 01.01.2024 г.  Когато поръчката се възлага на специализирани предприятия или кооперации на хора с увреждания, ако поръчката е запазена, гаранцията за изпълнение на договора не може да надвишава 2% от стойността на договора.  Гаранцията, която обезпечава авансово предоставените средства, може да е до размера на тези средства.  **(чл. 111, ал. 2 и 3 от ЗОП)**  **т. 10 и т. 11 от Насоките/ т. 10 и т. 11 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка (II.2.14) Допълнителна информация и/или III.2.2) Условия за изпълнение на поръчката).  Преценете дали гаранциите за изпълнение и/или за обезпечаване на авансово предоставените средства са определени в допустимите размери по чл. 111, ал. 2 и ал. 3 от ЗОП. Преценката за законосъобразността на размера им се прави по всяка обособена позиция самостоятелно (ако има такива). |  |  |
| 23 | | **Предметът на обществената поръчка от обявлението за ОП и документацията за поръчката и изискванията от техническите спецификации осигуряват ли спазване на принципите за равен достъп и недопускане на дискриминация, свободна конкуренция на лицата** **и пропорционалност?**  Възложителят е длъжен да формулира предмета на поръчката в обявлението и останалата част от документацията за поръчката достатъчно пълно, ясно и без да използва дискриминационни елементи (напр. когато предметът е зададен твърде общо или неизчерпателно, е невъзможно да се идентифицират конкретните дейности, подлежащи на изпълнение).  **Внимание!** Необходимо е да се направи анализ дали дейностите от предмета на поръчката представляват интерес на една и съща група икономически оператори. Преценката се прави и при поръчки с обособени в предмета си позиции. В тези случаи анализът обхваща:  - при поръчки, за които задължително се подават оферти за всички обособени позиции – дейностите по всички обособени позиции;  - при поръчки, за които участниците избират за една или повече обособени позиции да подадат оферта – дейностите по съответната обособена позиция.  Възложителят трябва да определи техническите спецификации, съобразявайки се с изискванията на чл. 48, чл. 49 и § 2, т. 54 от ДР на ЗОП.  Техническите спецификации трябва да дават възможност за равен достъп на лицата за участие в процедурата и да не създават необосновани пречки пред конкуренцията.  Техническите спецификации не трябва да се определят чрез посочване на конкретен модел, източник, процес, търговска марка, патент, тип, произход или производство, за да се облагодетелстват или елиминират определени лица или стоки. При изключителни случаи е допустимо използването на подобно описание, ако след него са добавени думите „или еквивалент”.  При възлагане на обществени поръчки от публични възложители на стойност по чл. 20, ал. 1 и 2 от ЗОП документацията трябва да съдържа екологични изисквания към продуктите, които се доставят или се използват за предоставяните услуги чл.47а от ЗОП и НАРЕДБА № Н-1 от 23.07.2024 г. за екологичните изисквания към определени продукти, предмет на обществени поръчки.  **Важно!** Технически спецификации се изготвят при всички обекти обществени поръчки – доставки, услуги и строителство. В тази връзка за справка чл. 31, ал. 1, т. 1 и § 2, т. 54 от ДР на ЗОП.  **(чл. 2 от ЗОП)**  **(чл. 48, чл. 49 и § 2, т. 54 от ДР на ЗОП)**  **т. 9, т. 10, т. 11 и т. 12 от Насоките/ т. 9.1., т. 10, т. 11 и т. 12 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка в частта относно предмета на поръчката (т. ІІ.1.1., ІІ. 1.4., ІІ. 1.6., ІІ.2.4.), както и документацията за поръчката в частта относно описанието на предмета на поръчката, техническите спецификации (включително количествени сметки и др.), изискванията относно вариантите на офертите (ако е приложимо), проекта на договор.  Анализирайте посочените насочващи източници с цел да установите дали предметът на ОП е определен достатъчно пълно, ясно и без дискриминационни елементи.  Анализирайте техническите спецификации, за да оцените дали са приложени изискванията на цитираните правни норми.  Анализирайте дали дейностите от предмета на поръчката представляват интерес на една и съща група икономически оператори. |  |  |
| 24 | | **Изпълнено ли е задължението по чл. 46, ал. 1 от ЗОП възложителят да посочи в решението за откриване на процедурата причините за липса на разделяне на предмета на поръчката в обособени позиции?**  **Насочващи източници на информация:** прегледайте решението за откриване на процедурата и другите части на документацията.  **чл. 46, ал. 1 от ЗОП**  **т. 3 от Насоките/ т. 3 от Приложение № 1 към чл. 2, ал. 1 от Наредбата**  Анализирайте дали **решението** за откриване на процедурата, включително другите части от документацията, съдържа причините за липса на разделяне на предмета на поръчката в обособени позиции. |  |  |
| 25 | | **За процедури, приключващи с рамково споразумение:**  **Налице ли е предотвратяване, ограничаване или нарушаване на конкуренцията при сключване на рамковото споразумение?**  Възложителят няма право да сключва рамково споразумение, ако предотвратява, ограничава или нарушава конкуренцията (чл. 81, ал. 7 от ЗОП). Забраната се отнася не само до предмета на поръчката, но и до всички останали изисквания на възложителя.  **Внимание!** След сключване на рамково споразумение не се допуска включването на нови изпълнители.  **(чл. 81, ал. 7 от ЗОП)**  **т. 8, т. 10, т. 11 и т. 12 от Насоките/ т. 8, т. 10, т. 11 и т. 12 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка в частта относно предмета на поръчката (т. ІІ.1.1., т. ІІ.1.5., ІІ. 1.4., ІІ.2.4.), условията за участие (т. ІІІ.1.1., т. ІІІ.1.2., т. ІІІ.1.3., т. ІІІ.1.3.), както и документацията за поръчката в частта относно описанието на предмета на поръчката, техническите спецификации, изискванията относно вариантите на офертите (ако е приложимо), проекта на договор.  Анализирайте предмета на поръчката при процедури, приключващи с рамково споразумение, за да установите налице ли е нарушаване на забраната по чл. 81, ал. 7 от ЗОП. |  |  |
| 26 | | **При поръчки с обект строителство:**  **Включени ли са в предмета на поръчката за строителство услуги или доставки, които не са свързани с изпълнението на строителството?**  Когато определя дейностите от обхвата на поръчки за строителство, възложителят няма право да включва в предмета им услуги или доставки, които не са необходими за изпълнение на строителството.  При анализа на дейностите от предмета на поръчката е необходимо да се има предвид легалното определение за строителство по чл. 3, ал. 1, т. 1 и ал. 2 от ЗОП.  **(чл. 21, ал. 7 и 17 от ЗОП, чл. 3, ал. 1, т. 1 и ал. 2 от ЗОП)**  **т. 11 и т. 12 от Насоките/т. 11 и т. 12 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка в частта относно предмета на поръчката (т. ІІ.1.1., ІІ. 1.2., ІІ. 1.4., ІІ.2.1., ІІ.2.4), както и документацията за поръчката в частта относно описанието на предмета на поръчката, техническите спецификации (по-специално количествените сметки), проекта на договор.  Анализирайте предмета на поръчката и по-специално техническите спецификации, включително количествените сметки, за да установите дали в предмета на поръчката са включени доставки и услуги, които не са необходими за изпълнението на строителството. |  |  |
| 27 | | **Приложим за договори с периодично изпълнение и рамкови споразумения:**  **Срокът за изпълнение на договорите за обществени поръчки с периодично или продължително изпълнение надвишава ли 5 години?**  **Срокът на рамковото споразумение надвишава ли 4 години *(за публичните възложители)*, съответно 8 години *(за секторните възложители)*?**  **Ако отговорът е „да”, възложителят посочил ли е мотиви за това в обявлението за обществената поръчка?**  Сключването на договор/рамково споразумение за по-дълъг от посочения срок е винаги по изключение и следва да се мотивира от възложителя.  В обхвата на ограничението попадат само договорите с периодично и продължително изпълнение, а не всички договори за обществена поръчка.  **(чл. 113, ал. 1 и ал. 2, чл. 81, ал. 3 и ал. 4 от ЗОП)**  **т. 8, т. 11 от Насоките/ т. 8, т. 11 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка в т. ІІ. 1.5. , т. ІІ.2.4., т. ІІ.2.7., т. IV.1.3.  Анализирайте срока на договора за обществена поръчка, ако той е за периодично или продължително изпълнение/ рамковото споразумение. Ако надвишава посочения брой години, направете анализ дали това е обосновано и дали не е налице нарушение на чл. 113, ал. 2 и чл. 81, ал. 3 от ЗОП. |  |  |
| 28 | | **Критериите за подбор *(минималните изисквания към годността (правоспособността) за упражняване на професионална дейност, икономическото и финансовото състояние и техническите и професионални способности на участниците)* посочени ли са изчерпателно в обявлението и/или в документацията за поръчката, ако същата е публично достъпна чрез електронни средства във времето и в обхвата, предвидени в ЗОП?**  **Документите за доказване на критериите за подбор посочени ли са изчерпателно в обявлението и/или в документацията за поръчката, ако същата е публично достъпна чрез електронни средства във времето и в обхвата, предвидени в ЗОП?**  В обявлението за поръчката възложителят е длъжен да посочи изчерпателно:  - всички критерии за подбор, както и  - всички документи, с които се доказват.  Възложителят не е длъжен да определя критерии за подбор. Той може да прецени дали да се възползва от тази възможност, както и да прецени кои от правно установените критерии за подбор да използва. Свободата на възложителя не е безгранична. Длъжен е да определя критерии за подбор, които са пропорционални на предмета на поръчката и са необходими за нейното изпълнение.  В случай, че възложителят е определил критерии за подбор, той е длъжен да посочи и документите, с които се доказва изпълнението им (чл. 59, ал. 5 от ЗОП). Възложителите нямат правно основание да изискват представяне на документи по чл. 60, чл. 62 и/или чл. 64 от ЗОП, без да са определили съответни критерии за подбор.  Документите за доказване на критериите за подбор се представят преди сключване на договора за обществена поръчка, но възложителят следва да определи вида им още при откриване на процедурата и да направи публична информацията за тях чрез обявлението за обществена поръчка. Възложителят няма право да изисква представянето на тези документи при първоначалното подаване на офертата.  **(чл. 59, ал. 5 от ЗОП във връзка с чл. 2, ал. 1, т. 4 от ЗОП; чл. 60, чл. 62 и чл. 64 от ЗОП)**  **(чл. 35, ал. 2, т. 11, б. „в“ Приложение № 4, Част Б от ЗОП *(за публичните възложители)*/ т. 15 Приложение № 5, Част Б от ЗОП *(за секторните възложители)***  **т. 9 от Насоките/ т. 9.1. от Приложение № 1 към чл. 2, ал. 1 от Наредбата**  **Насочващи източници на информация:** обявление, документация за поръчката.  **Използвайте таблица № 2.**  Анализирайте критериите за подбор и документите за доказването им с цел да установите дали са посочени изчерпателно в обявлението/ документацията за поръчката. При отклонение няма да е налице нередност, ако документацията за поръчката е публикувана на профила на купувача във времето и в обхвата, предвидени в ЗОП. |  |  |
| 29 | | **При критерий за оценка „ниво на разходите“ и „оптимално съотношение качество/цена“:**  **Включени ли са в обявлението за ОП и в методиката за оценка на офертите показатели за оценка, които представляват критерии за подбор на участниците?**  Съгласно чл. 70, ал. 5 от ЗОПпоказателите за оценка следва да са свързани с предмета на поръчката. Регламентирана е забрана като показатели за оценка на офертите да се включват критерии за подбор на участниците – чл. 70, ал. 12 от ЗОП.  **Важно!** Законът допуска изключение от забраната в **чл. 70, ал. 4, т. 2 от ЗОП.**  **Обхват на изключението:**  - ***относно предмета на поръчката*** – когато качеството на ангажирания с изпълнението на поръчката персонал може да окаже съществено влияние върху изпълнението на поръчката *(в повечето случаи поръчки за услуги, по-рядко строителство и доставки).* Затова във всеки конкретен случайсе прави преценка дали персоналът има подобна роля в изпълнението на поръчката;  - ***относно вида на показателя за оценка*** – да е свързан с професионалната компетентност на персонала, на който е възложено изпълнението на поръчката.  - ***относно*** ***критериите за подбор*** – ако показателят за оценка е свързан с професионалната компетентност на персонала/ръководния състав, последната не може да се използва като критерий за подбор (**чл. 63, ал. 1, т. 5 от ЗОП**).  Забраната по чл. 70, ал. 12 от ЗОП се отнася до всички критерии за подбор при спазване на изключението по-горе, а не само до тези, които са използвани от възложителя при конкретната процедура. Обхватът на забраната включва както показателите за оценка, така и подпоказателите и всички компоненти на оценката, определени от възложителя в методиката.  **(чл. 70, ал. 2, т. 3, ал. 4 и ал. 12 от ЗОП)**  **(чл. 63, ал. 1, т. 5 от ЗОП)**  **т. 11 от Насоките/т. 11 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка в частите относно критериите за възлагане (т. II.2.5.), критериите за подбор (т. III.1.1-III.1.3) и документацията за поръчката в частта относно критериите за подбор и методиката за определяне на комплексната оценка на офертите.  Анализирайте всички показатели за оценка на офертите, включително подпоказателите и компонентите за оценяване (ако има такива), съдържащи се в методиката за оценка на офертите и обявлението за обществената поръчка. Анализирайте и установете дали показателите, включително и всички подпоказатели и параметри за оценка, предвиждат оценяване на годността (правоспособността) за упражняване на професионална дейност, икономическото и финансовото състояние на участниците, техните технически и професионални способности.  Ако като показатели за оценка/подпоказатели/компоненти за оценяване е предвидено оценяване професионалната компетентност на персонала, анализирайте следното:   * ***по предмета на поръчката –*** дали качеството на ангажирания с изпълнението на поръчката персонал може да окаже съществено влияние върху изпълнението на поръчката; * ***по вида на показателя*** – дали смесеният показател е свързан единствено и само с професионалната компетентност на персонала, на който е възложено изпълнението на поръчката; * ***по критериите за подбор –*** дали като критерии за подбор са определени изисквания, свързани с професионалната компетентност на участниците. |  |  |
| 30 | | **Формулирани ли са условия или изисквания, които необосновано ограничават участието на чуждестранните лица?**  **Формулирани ли са условия или изисквания, които дават предимство или необосновано ограничават участието на лица в процедурата?**  **Формулирани ли са незаконосъобразни изисквания в процедурата?**  **Формулирани ли са изисквания, които не са необходими за установяване възможността на участниците да изпълнят поръчката и/или не са съобразени с предмета, стойността, обема и сложността на поръчката?**  Незаконосъобразните, дискриминационните и/или непропорционалните условия могат да се отнасят както до критериите за подбор (а именно изискванията, свързани с годността (правоспособността) за упражняване на професионална дейност, икономическото и финансовото състояние на участниците, техните технически и професионални способности) и показателите за оценка, така и до други условия на възложителя. Неясните изисквания също са предпоставка за неравно третиране и допускане на дискриминация на участниците.  Условията за възлагане на поръчката не следва да водят до:  - ***неравно третиране на териториален принцип*** (по-благоприятно третиране на националните участници от чуждестранните) – налице е, когато не се допуска изрично чуждестранните икономически оператори да докажат съответствието си с определено национално изискване към момента на подаване на офертите с еквивалентни документи от държавата, в която са установени, или се изисква да разполагат с оборудване или база, които са установени на територията на Република България към момента на подаване на офертата. Неравно третиране на териториален принцип може да има и извън критериите за подбор и документите за доказването им – например, в методиката за оценка, техническите спецификации и проекта на договор за обществена поръчка;  - ***неравно третиране на различните видове участници*** – формулиране на специални изисквания за определен вид участници извън изключението по чл. 37 от ППЗОП;  - ***диспропорция спрямо предмета, характера, стойността на поръчката*** – изисквания, които не съответстват на предмета, характера и стойността на поръчката. Тези условия въвеждат тежест за икономическите оператори, която последните нямат интерес да понесат, тъй като липсва сигурност, че ще бъдат определени за изпълнители на поръчката (например, сертификация, която не е необходима за изпълнение на поръчката; валидна за целия срок за изпълнение на договора за обществена поръчка сертификация/застраховка професионална отговорност като условие за участие в процедурата; по-висока от правно установените минимуми застраховка професионална отговорност като условие за участие в процедурата и др.).  Когато предметът на поръчката е обособен в позиции, изискванията за всяка обособена позиция следва да са пропорционални за съответната обособена позиция.  **ВАЖНО!** Възложителите нямат право да включват условия или изисквания, които са свързани с изпълнението само на обществени поръчки, или с изпълнението на конкретно посочени програми или проекти, или с конкретизирането на източници на финансиране, или на определен брой изпълнени договори с конкретно посочване на предмета им (чл. 63, ал. 6 от ЗОП).  **ВАЖНО!** Възложителите нямат право да изискват от участниците да доказват критериите за подбор с информация и документи, които не са посочени в ЗОП (чл. 59, ал. 3 от ЗОП). Документите за доказване на критериите за подбор са уредени в чл. 62 и чл. 64 от ЗОП.  **Единният европейски документ за обществени поръчки (ЕЕДОП) е задължителна част от офертите на участниците**, който служи за:  - **деклариране** на липсата на основанията за отстраняване и за съответствие с критериите за подбор – чл. 67 от ЗОП и  - **посочване на** публично достъпните източници, които съдържат информация за изпълнението на критериите за подбор.  *Относно оборота*  Съгласно чл. 61, ал. 2 от ЗОП общият оборот не може да надхвърля двукратния размер на прогнозната стойност на поръчката. Ограничението се отнася до ОБЩИЯ оборот, а не до оборота в сферата, попадаща в обхвата на поръчката. Допуска се изискване на по-голям общ оборот, като необходимостта се мотивира в обявлението за поръчката. Не е достатъчно да са налични мотиви, а описаните в тях факти трябва да доказват необходимостта.  *Относно застраховката за професионална отговорност*  Съгласно изменения в чл. 61, ал. 1, т. 2 от ЗОП (в сила от 01.03.2019 г.) изискването за застраховка „Професионална отговорност“ е допустимо, само когато същото произтича от нормативен акт.  *Относно опита*  При анализа е необходимо да се има предвид, че относимият период на придобиване на опита е правно уреден в чл. 63 ал. 1, т. 1 и т. 2 от ЗОП – ***най-много*** последните 3 години от датата на подаване на офертата – за доставки и услуги, и ***най-много*** последните 5 години – за строителство. Ако възложителят е определил по-кратък от 5/3 години референтен период за опита, следва да мотивира решението си. Възможно е определянето на по-кратък период необосновано да ограничава участието на лицата в процедурата.  **ВНИМАНИЕ!** Съгласно изменения в чл. 63, ал. 1, т. 1 от ЗОП (в сила от 01.03.2019 г.) относимият период на придобиване на опита е последните 3 години от датата на подаване на офертата – за доставки и услуги, и последните 5 години – за строителство. Това означава, че възложителите ***не могат*** да намаляват референтния период на опита по своя преценка.  **ВНИМАНИЕ!** Съгласно чл. 63, ал. 2 от ЗОП допустим е по-дълъг референтен период на опита от определения в закона, когато естеството на поръчката го налага. Законосъобразността се преценява за всеки конкретен случай в зависимост от неговата специфика, сложност, продължителност на изпълнение и др. фактори, които могат да обусловят изискването на възложителя.  Обърнете внимание, че подлежащият на доказване опит следва да е за **дейности (а не договори)**, идентични или сходни по предмет и обем на поръчката. Затова възложителите нямат право да изискват определен брой изпълнени договори с конкретно посочване на предмета им.  *Относно участниците обединения*  Възложителят може да поставя условия, които се отнасят до обединения и се различават от условията за индивидуалните участници (чл. 59, ал. 7 от ЗОП и чл. 37, ал. 1 от ППЗОП). Специфичните условия могат да са свързани единствено и само с изискване за определяне на партньор, който да представлява обединението за целите на обществената поръчка, и/или уговаряне на солидарна отговорност, когато не е предвидена съгласно приложимото законодателство.  **ВНИМАНИЕ!** Съгласно изменения в чл. 63, ал. 4 от ЗОП (в сила от 01.03.2019 г.) при възлагане на обществени поръчки за доставки, които изискват инсталационни или монтажни работи, за предоставяне на услуги или за изпълнение на строителство, възложителите могат да поставят изисквания към участниците за техните умения и опит да предоставят услугата или да извършат монтажа или строителните работи. В тези случаи, в условията на процедурата възложителят може да предвиди и изискване дейности от особена важност да бъдат извършени пряко от самия участник, съответно от участник в обединението.  **(чл. 59, ал. 2, ал. 3, ал. 6 и ал. 7, чл. 60, чл. 61, ал. 1-4 и ал. 6, чл. 62-69 от ЗОП)**  **(чл. 2, ал. 2 от ЗОП)**  **(чл. 37 от ППЗОП)**  **т. 10 и т. 11 от Насоките/ т. 10 и т. 11 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка и документацията за поръчката.  ВАЖНО! За да се формира заключение по въпроса за проверка, е необходимо да се направи анализ дали изискванията са съобразени с предмета, стойността, обема и сложността на поръчката и са ***необходими*** за изпълнението й.  Анализирайте посочените условия в обявлението и документацията за поръчката, включително изискванията, които се отнасят до: годността (правоспособността) за упражняване на професионална дейност; икономическото и финансовото състояние;  техническите и професионалните способности.  За обществени поръчки с предмет, обособен в позиции:  Анализът за липса на ограничителни изисквания, критерии за подбор/ други изисквания към участниците се прави самостоятелно за всяка обособена позиция. |  |  |
| 31 | | **Налице ли е необосновано ограничение на възможността за използване на подизпълнители?**  Възложителят няма право да забранява използването на подизпълнители, нито да ограничава вида и дела на участието им в поръчката. Допустимо е, когато предметът на поръчката включва дейности от особена важност възложителят да определи, че същите могат да бъдат изпълнени само от участника.  **Важно!** Съгласно изменения в чл. 66 от ЗОП (в сила от 01.03.2019 г.) изпълнителите сключват договор за подизпълнение с подизпълнителите, посочени в офертата. Съгласно чл. 66, ал. 7 от ЗОП (в сила от 01.03.2019 г.), когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Приложимите правила относно директните разплащания с подизпълнители се посочват в документацията за обществената поръчка и в договора за възлагане на поръчката.  **(чл. 66 от ЗОП)**  **(чл. 63, ал. 5 от ЗОП)**  **(чл. 2 от ЗОП)**  **т. 13 от Насоките/ т. 13 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка и документацията за поръчката.  Анализирайте дали възложителят е формулирал забрана относно възможността за ползване на подизпълнители и/или е определил допустим вид или дял, който може да се изпълни от подизпълнител. Потвърдете, че не е налице условието на чл. 63, ал. 5 от ЗОП. |  |  |
| **32** | | **Методиката за определяне на комплексната оценка на офертите законосъобразна ли е?**  Възложителят е длъжен:  - да определи показатели за оценка, които са свързани с предмета на обществената поръчка и отговарят на изискванията за вида им по чл. 70, ал. 4 и/или чл. 71, ал. 1 от ЗОП;  - да определи начин за оценка, който да съответства на чл. 70, ал. 7 и чл. 71, ал. 2 от ЗОП.  Правила относно това ***какво*** подлежи на оценка и ***как*** следва да бъде формулиран редът за оценка се съдържат в чл. 70 и чл. 71 от ЗОП и чл. 33 от ППЗОП.  Необходимо е да се установи:   1. дали **видът на показателите** за оценка попада в кръга на посочените варианти в чл. 70, ал. 4, т.1-3 от ЗОП и чл. 71, ал. 1, т. 1 и т. 2 от ЗОП; 2. дали **начинът** за присъждане на оценките е формулиран в съответствие с изискванията на чл. 70, ал. 7 от ЗОП и чл. 71, ал. 2 и сл. от ЗОП.   **ВАЖНО!** За поръчки, които имат предмет проектиране и изпълнение на строителство, показателите за оценка трябва да включват характеристики, относими за всяка от двете дейности.  Забранени са следните видове показатели за оценка:  - които отчитат времето за извършване на плащанията в полза на изпълнителя (отложено или разсрочено плащане);  - оценяване на размера или отказа от авансово плащане, когато се предвижда предоставяне на аванс;  - които използват пълнотата и начина на представяне на информацията в документите (планове, графици и други документи, свързани с организацията на изпълнението на дейностите).  Съгласно изм. в чл. 70, ал. 6 от ЗОП, в сила от 1.1.2020 г. (в чл. 33, ал. 3 от ППЗОП, в сила от 01.03.2019 г.), когато показателят за оценка е свързан със срок, възложителят е ***длъжен*** да определи минимални и/или максимални граници, като отчита сложността на поръчката, необходимото време за нейното изпълнение, а когато е приложимо – и гаранционната поддръжка.  **(чл. 70, ал. 2-11, чл. 71 от ЗОП,** **§ 2, т. 11 от ДР на ЗОП, чл. 33 от ППЗОП)**  **т. 9, т. 10 и т. 11 от Насоките/ т. 9.1., т. 9.2, т. 10 и т. 11 от Приложение № 1 към чл. 2, ал. 1 от Наредбата**  **Насочващи източници на информация:** методика за определяне на комплексната оценка на офертите, както и останалата част от документацията за поръчката, която е свързана с описаните в методиката указания.  Анализирайте методиката за определяне на комплексната оценка на офертите и свързаните части на документацията.  Проверете:  - дали показателите за оценка са свързани с предмета на обществената поръчка;  - дали видът на показателите за оценка попада в хипотезите на чл. 70, ал. 4 от ЗОП и чл. 71, ал. 1 от ЗОП;  - дали определените показатели не попадат в обхвата на забраните по чл. 70, ал. 9 и ал. 10 от ЗОП, чл. 33 от ППЗОП;  - дали начинът за присъждане на оценките отговаря на чл. 70, ал. 7 и чл. 71, ал. 2 и сл. от ЗОП;  - дали са спазени всички останали правила по чл. 70 и чл. 71 от ЗОП и др.;  - дали методиката за оценка съдържа достатъчно указания за присъждане на точките по всеки показател;  - когато показателят за оценка е свързан със срок (включително гаранционна поддръжка), дали възложителят е определил минимални и/или максимални граници, при отчетени сложност на поръчката, необходимо време за нейното изпълнение и изисквания на приложимите нормативни актове. |  | . |
| **33** | | **При поръчки, възложени при използване на специфични техники и инструменти за възлагане (рамкови споразумения, динамични системи за покупки, електронни търгове, електронни каталози централизирано възлагане):**  **Ако е извършено нарушение на процедурите по глава 10 от ЗОП, нарушението имало ли е разубеждаващ ефект за потенциалните участници?**  **(чл. 2 от ЗОП и глава 10 от ЗОП)**  **т. 8 от Насоките/ т. 8 от Приложение № 1 към чл. 2, ал. 1 от Наредбата**  **Насочващи източници на информация:** в зависимост от приложенитепроцедури по глава 10 от ЗОП.  Анализирайте дали са извършени нарушения на процедурите по глава 10 от ЗОП и дали същите имат разубеждаващ ефект. |  |  |
| **І.7 Искания за разяснения по документацията за обществената поръчка** | | | | |
| **34** | | **Даден ли е отговор на постъпилите искания за разяснение по документацията?**  **Предоставени ли са разясненията чрез профила на купувача/ регистъра на обществените поръчки (в сила от 01.01.2021 г.)?**  Възложителят е длъжен да даде отговор в 4-дневен срок от постъпването на искането за разяснение - в срок до 10/7 дни преди изтичане на срока за получаване на офертите.  ВАЖНО! Разясненията се предоставят **чрез публикуване в профила на купувача/ регистъра на обществените поръчки (в сила от 01.01.2021 г.)**. В разясненията не се посочва информация за лицата, които са ги поискали.  **(чл. 33, ал. 2 и 4 от ЗОП)**  **(чл. 36, ал. 1, т. 10 от ЗОП)**  **(чл. 39а, ал. 4, т. 4 от ЗОП)**  **(§134 от ПЗР на ЗИДЗОП)**  **т. 9 от Насоките/ т. 9.3. от Приложение № 1 към чл. 2, ал. 1 от Наредбата**  **Насочващи източници на информация:** прегледайте постъпилите искания за разяснения и дадените отговори, както и наличната информация в профила на купувача.  **Използвайте таблица № 3**  Акцентът на проверката е дали разясненията са публикувани в профила на купувача/ Регистъра на обществените поръчки.  Анализирайте:  - датата, на която е постъпило искането за разяснение, включително и наименованието на подателя;  - датата, на която отговорът на разяснението е публикуван в профила на купувача/ регистъра на обществените поръчки (в сила от 01.01.2021 г.).  Възложителите са длъжни да поддържат профила на купувача по начин, от който може да се удостовери датата на публикуване на документите в него – чл. 24, ал. 4 от ППЗОП (отм. в сила от 01.04.2020 г.). Доказателства за времето на публикуване след тази дата представляват електронните времеви печати от електронната платформа по чл. 39а от ЗОП.  Констатация се формулира, ако разяснение, което се отнася до критериите за подбор/критерия за възлагане, **не е** публикувано в профила на купувача/регистъра на обществените поръчки(в сила от 01.01.2021 г.). |  |  |
| **35** | | **Дадените от възложителя разяснения променят ли съдържанието на изискванията, съдържащи се в документацията за обществената поръчка?**  Възложителят няма право да променя с разяснения изискванията, съдържащи се в документацията за поръчката – няма право нито да допълва, нито да изменя, нито да отменя изисквания. Информацията в отговорите не трябва да противоречи на информацията от документацията за поръчката.  **(чл. 33, ал. 1 и ал. 5, чл. 25 и чл. 100, ал. 1 от ЗОП)**  **т. 9 от Насоките/т. 9.1. от Приложение № 1 към чл. 2, ал. 1 от Наредбата**  **Насочващи източници на информация:** прегледайте **всички** публикувани в профила на купувача/ РОП разяснения, както и документацията за поръчката, включително обявлението за обществената поръчка.  Анализирайте дали дадените отговори на практика изменят изисквания, съдържащи се в документацията.  Констатация с финансово влияние се формулира, ако с разяснението се променят критериите за подбор. Допълнително се прави преценка за наличие на нарушение за липса на удължаване на срока за получаване на офертите поради съществени изменения на условията на поръчката, като финансовото влияние на това нарушение се определя по реда на т. 4 от Насоките/т. 4.2. от Приложение № 1 към чл. 2, ал. 1 от Наредбата. |  |  |
| **ІІ. ОЦЕНКА НА ОФЕРТИТЕ** | | | | |
| **ІІ. 1 Получаване и регистриране на офертите** | | | | |
| **36** | | **Регистрирани ли са всички разгледани и оценени оферти (за поръчки, открити до 01.01.2020/ 14.06.2020 г.)?**  **Подадени ли са всички разгледани оферти чрез електронната платформа и при спазване изискванията на възложителя (за поръчки, открити след 01.01.2020/ 14.06.2020 г.) ?**  Всички получени оферти трябва да са регистрирани в деловодната система и/или регистър на участниците (за поръките, открити до 01.01.2020/ 14.06.2020 г.).  За поръчките, открити след тези дати, всички документи за участието в процедурата се подават чрез електронната платформа по чл. 39а, ал. 1 от ЗОП.  Внимание!!! Съгласно чл. 39а, ал. 9 и ал. 10 от ЗОП са налични две изключения от изискването за използване на електронната платформа. При тях всички получени оферти и/или мостри и/или макети трябва да са регистрирани в регистър на участниците. Регистърът включва информация за подател на офертата, номер, дата и час на получаване, причините за връщане на офертата, когато е приложимо.  **ВАЖНО!!!** Приложимият режим за възлагане е с оглед графика за използване на централизираната електронна платформа по чл. 39а от ЗОП.  **(чл. 47 и чл. 48 от ППЗОП)**  **(§131 от ПЗР на ЗИДЗОП)**  **т. 16 от Насоките/т. 16 от Приложение № 1 към чл. 2, ал. 1 от Наредбата**  **Насочващи източници на информация:** извлечение от деловодната система и/или регистър на участниците, списък по чл. 48, ал. 4 от ППЗОП (ако има такъв)/ информацията в електронната платформа и други документи.  Сравнете дали разгледаните, оценените и класирани оферти съответстват на тези, които са регистрирани при възложителя/ в електронната платформа.  Ако при получаване на офертите е съставен списък на чакащите пред мястото за получаване по чл. 48, ал. 4 от ППЗОП (за поръчки, открити до 01.01.2020/ 14.06.2020 г.), проверете дали регистрираните в крайния час за получаване оферти са на участници, които фигурират в списъка. Офертите на лица, които не фигурират в списъка /електронната платформа и/или регистъра на получените документи не следва да се приемат, отварят, разглеждат, оценяват и класират. |  |  |
| ІІ.2 Комисия за провеждане на процедурата | | | | |
| **37** | | **Декларирана ли е липсата на обстоятелствата по чл. 103, ал. 2 от ЗОП от всички членове на комисията след получаване списъка с участниците /след узнаване на участниците (в сила от 01.04.2020 г.)?**  Членовете на комисията за провеждане на процедурата са длъжни да подадат декларации за обстоятелствата по чл. 103, ал. 2 от ЗОП **след** получаване списъка с участниците /след узнаване на участниците (в сила от 01.04.2020 г.).  **(чл. 103, ал. 2 от ЗОП)**  **(§ 2, т. 21 от ДР на ЗОП)**  **(чл. 51, ал. 8 от ППЗОП)**  **т. 21 от Насоките/т. 21 от Приложение № 1 към чл. 2, ал. 1 от Наредбата**  **Насочващи източници на информация:** прегледайте подписаните декларации и протокола за работата на комисията в съответната част.  Анализирайте:  - броя на членовете на комисията,  - датата на получаване на списъка с участниците, удостоверено с приемо-предавателен протокол/ данните в електронната платформа за получените оферти (за поръчки, открити след 01.01.2020/ 14.06.2020 г.),  - броя на подадените декларации,  - датата на подаване на декларациите,  - съдържанието на декларациите.  При наличие на индикатори за конфликт на интереси на възложителя или членовете на комисията с лица, имащи отношение към офертата на спечелилия участник, следва да се направят допълнителни проверки, вкл. в официални регистри и други публични източници на информация. |  |  |
| **ІІ.3 Работа на комисията за провеждане на процедурата** | | | | |
| **38** | | **За поръчки, открити преди 01.01.2020/ 14.06.2020 г.:**  **Публичните заседания на комисията (за отваряне на офертите и за отваряне на ценовите предложения) проведени ли са законосъобразно?**  **ВАЖНО!** Приложимият режим за възлагане е съгласно графика за използване на централизираната електронна платформа по чл. 39а от ЗОП.  **(чл. 53 от ППЗОП)**  **(чл. 54, ал. 1 и 2 от ППЗОП)**  **(чл. 57 ал. 3 от ППЗОП)**  **(§131 от ПЗР на ЗИДЗОП)**  **т. 16 от Насоките/т. 16 от Приложение № 1 към чл. 2, ал. 1 от Наредбата**  **Насочващи източници на информация:** информация в обявлението относно реда за отваряне на офертите, протокол за работата на комисията, съобщение за отваряне на офертите и ценовите предложения.  ***Относно заседанието за отваряне на офертите:***  Анализирайте дали датата и мястото на проведеното публично заседание съвпадат с датата и мястото на публичното заседание съгласно обявлението за ОП.  Ако има разлики, анализирайте:  - дали е публикувано съобщение в **профила на купувача** с датата, часа и мястото на отварянето ***(как е обявено)***;  - дали съобщението е публикувано **48 часа** преди новоопределения час ***(кога е обявено)***.  ***Относно заседанието за отваряне на ценовите предложения:***  Анализирайте:  - дали е проведено публичното заседание за отваряне на ценовите предложения (ако е приложимо);  - дали **в профила на купувача** има съобщение с датата, часа и мястото на отварянето ***(как е обявено)***;  - дали обявяването е направено не по-късно от **два работни дни** преди датата на отваряне на ценовите оферти ***(кога е обявено)***. |  |  |
| **39** | | **За поръчки, открити след 01.01.2020/ 14.06.2020 г.:**  **Заседанията на комисията (за отваряне на офертите и за отваряне на ценовите предложения) проведени ли са законосъобразно?**  Получените оферти се разглеждат от комисията, без провеждане на публично присъствено заседание с участници и други заинтересовани лица.  **Важно!** Изключение е налице, когато оферти или части от тях не са получени чрез електронни средства. В този случай документите, съответно ценовите предложения се отварят на публично заседание на комисията по чл. 103, ал. 1 от ЗОП, на което могат да присъстват участниците в процедурата или техни упълномощени представители, както и представители на средствата за масово осведомяване.  ***Относно отварянето на офертите***  Председателят на комисията декриптира получените чрез платформата документи на посочените в обявлението дата и час. В публичната преписка на поръчката автоматично се визуализират наименованията, съответно имената на участниците, включително участниците в обединенията, когато е приложимо, както и информация за датата и часа на подаването на офертите.  ***Относно отварянето на ценовите оферти***  Ценовите оферти се декриптират на друго заседание след разглеждане и оценка на техническите предложения, за което участниците се уведомяват предварително.  За отварянето на ценовите оферти участниците се уведомяват за датата и часа на отварянето чрез автоматично генерирани съобщения в платформата най-малко 24 часа преди датата на отваряне на ценовите предложения. В този срок комисията изпраща на участниците резултатите от оценяването на техническите показатели чрез платформата, когато е приложимо. Ценовите предложения автоматично се визуализират в публичната преписка на поръчката след декриптирането им от председателя на комисията.  ***При анализа на фактите е необходимо да се има предвид въведеното през март 2020 г. извънредно положение във връзка с пандемията от COVID-19.***  **ВАЖНО!** Приложимият режим за възлагане е съгласно графика за използване на централизираната електронна платформа по чл. 39а от ЗОП.  **(чл. 53 от ППЗОП)**  **(чл. 54 от ППЗОП)**  **(чл. 57 ал. 3 и ал. 4 от ППЗОП)**  **(§131 от ПЗР на ЗИДЗОП)**  **т. 16 от Насоките/т. 16 от Приложение № 1 към чл. 2, ал. 1 от Наредбата**  **Насочващи източници на информация:** информация в обявлението относно реда за отваряне на офертите, протокол за работата на комисията, автоматично генерираните съобщения/съобщение за отваряне на офертите и ценовите предложения.  ***Относно заседанието за отваряне на офертите:***  Анализирайте дали датата и мястото на проведеното отваряне на офертите чрез платформата/ публично заседание съвпадат с датата и мястото на заседанието съгласно обявлението за ОП.  Ако има разлики, анализирайте:  **За поръчки без реално публично заседание**  -- дали съобщението е изпратено ***чрез платформата*** ***(как е обявено)***;  -- дали съобщението е публикувано 12 часа преди новоопределения час ***(кога е обявено).***  **За поръчки без електронни оферти или мостри**  -- дали съобщението е публикувано ***в профила на купувача*** ***(как е обявено)***;  -- дали съобщението е публикувано 48 часа преди новоопределения час ***(кога е обявено)***.  **За поръчки с реално публично заседание до 1.04.2020 г.**  -- дали съобщението е публикувано ***в профила на купувача*** ***(как е обявено)***;  -- дали съобщението е публикувано 48 часа преди новоопределения час ***(кога е обявено)***.  ***Относно заседанието за отваряне на ценовите предложения:***  Анализирайте:  **Приложимо за всички поръчки**  - дали е проведено отделно заседание за отваряне на ценовите предложения (ако е приложимо);  **За поръчки без реално публично заседание**  -- дали участниците са уведомени за датата и часа на отварянето на ценовите предложения **чрез автоматично генерирани съобщения в платформата** ***(как е обявено)***;  -- дали съобщението е публикувано **24 часа** преди датата на отварянето ***(кога е обявено)*.**  **За поръчки без електронни оферти или мостри;**  -- дали е публикувано съобщение **в профила на купувача** ***(как е обявено)***;  -- дали обявяването е направено не по-късно от **два работни дни** преди датата на отваряне на ценовите оферти ***(кога е обявено)***.  **За поръчки с реално публично заседание до 1.04.2020 г.**  -- дали е публикувано съобщение **в профила на купувача** ***(как е обявено)***;  -- дали обявяването е направено не по-късно от **два работни дни** преди датата на отваряне на ценовите оферти ***(кога е обявено)***. |  |  |
| **40** | | **Приложим за всички участници:**  **Протоколът по чл. 54, ал. 7 от ППЗОП изпратен ли е на всички участници в процедурата:**  **- по пощата или друга куриерска услуга, или друг подходящ начин (за поръчки, открити до 01.01.2020/ 14.06.2020 г.) или**  **- чрез електронната платформа (за поръчки, открити след 01.01.2020/ 14.06.2020 г.)?**  Този протокол се изпраща на всички участници в деня на публикуването му в профила на купувача.  **ВАЖНО!!!** Приложимият режим за възлагане е съгласно графика за използване на централизираната електронна платформа по чл. 39а от ЗОП.  **(§131 от ПЗР на ЗИДЗОП)**  **(чл. 9к, чл. 19а, чл. 54, ал. 7-12 от ППЗОП)**  **т. 16 от Насоките/т. 16 от Приложение № 1 към чл. 2, ал. 1 от Наредбата**  **Насочващи източници на информация:** прегледайте писмата/ съобщенията от електронната платформа (за поръчки, открити след 01.01.2020/ 14.06.2020 г.), с които протоколът е изпратен на участниците, както и други документи, свързани с установяването на подлежащите на проверка факти, ако е необходимо.  Анализирайте:  **За поръчки, открити преди 01.01.2020/ 14.06.2020 г.**  - датата и адресатите на писмата, с които протоколът е изпратен;  - датата, на която протоколът е публикуван в профила на купувача.  **За поръчки, открити след 01.01.2020/ 14.06.2020 г.**  - датата и адресатите на съобщенията от електронната платформа, с които протоколът е изпратен;  - датата, на която протоколът и съобщението са постъпили в потребителския профил на лицето, определено за контакт по поръчката. Удостоверява се от платформата чрез електронен времеви печат. |  |  |
| **41** | | **Приложим за всички участници:**  **В проверяваната процедура свързани лица подали ли са оферти като самостоятелни участници?**  Свързани лица не могат да бъдат самостоятелни участници в една и съща процедура.  Свързаността на участниците се разглежда **само в рамките на обособената позиция**, ако има такива – чл. 101, ал. 13 от ЗОП.  **(чл. 101, ал. 11 и ал. 13, § 2, т. 45 от ДР на ЗОП)**  **(§ 1, т. 13 и 14 от ДР на Закона за публичното предлагане на ценни книжа)**  **т. 14 от Насоките/т. 14 от Приложение № 1 към чл. 2, ал. 1 от Наредбата**  **Насочващи източници на информация:** прегледайте съответните документи (представяне на участника, др. документи, съдържащи идентифицираща информация за лицата) от офертата на определения за изпълнител участник, както и от офертите на другите участници, вкл. отстранените.  Анализирайте протоколите за работата на комисията и решението за класиране на участниците и определяне на изпълнител, както и ЕЕДОП на всички участници. При необходимост направете справки в официални регистри и други публични източници на информация.  Прегледайте офертата на участника, определен за изпълнител. Проверете дали същият се явява свързано лице по смисъла на § 2, т. 45 от ДР на ЗОП с възложителя и/или с другите самостоятелни участници в процедурата. Проверката за свързаност с възложителя следва да обхване и лицата, пряко ангажирани с подготовката на поръчката и членове на комисията за провеждане на процедурата. |  |  |
| **42** | | **Приложим за участника, определен за изпълнител:**  **Представил ли е самостоятелна оферта подизпълнител на участника, определен за изпълнител?**  **Ако изпълнителят е обединение, което не е регистрирано като физическо или юридическо лице, член в обединението:**  **- участвал ли е в друго обединение, подало оферта по същата процедура и същата обособена позиция, ако има такива, или**  **- подал ли е самостоятелна оферта по същата процедура, включително същата обособена позиция, ако има такива ?**  Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.  В процедура за възлагане на обществена поръчка едно физическо или юридическо лице може да участва само в едно обединение.  Изпълнението на забраната относно подаването на оферти от подизпълнители и членове на обединения се разглежда **в рамките на конкретната обособена позиция** – чл. 101, ал. 13 от ЗОП.  **(чл. 101, ал. 8-10 и ал. 13 от ЗОП)**  **т. 14 от Насоките/ т. 14 от Приложение № 1 към чл. 2, ал. 1 от Наредбата**  **Насочващи източници на информация:** прегледайте съответните документи от офертата на определения за изпълнител участник, както и от офертите на другите участници, вкл. Отстранените, официални регистри и други публични източници на информация.  Прегледайте офертата на участника, определен за изпълнител.  **Проверете:**  **- дали изпълнителят е декларирал, че ще използва подизпълнител/и;**  За всеки от подизпълнителите по отделно направете проверка дали е подал самостоятелна оферта по същата процедура, включително същата обособена позиция.  **- дали участникът, определен за изпълнител, е обединение на физически и/или юридически лица.**  Ако случаят е такъв, анализирайте:  - кои са членовете в обединението;  - за всеки член по отделно направете проверка дали е подал **самостоятелна оферта по същата процедура, включително по същата обособена позиция**.  - за всеки член по отделно направете проверка дали е участвал в **друго обединение**, което е подало оферта по същата процедура за възлагане на обществена поръчка, включително същата обособена позиция. |  |  |
| **43** | | **Приложим за участника, определен за изпълнител:**  **Офертата на участника, определен за изпълнител, отговаря ли на изискванията на възложителя?**  **Тази оферта съдържа ли всички изискуеми документи и по-специално:**   1. единен европейски документ за обществени поръчки (ЕЕДОП), изготвен в съответствие с чл. 67, ал. 1 от ЗОП и чл. 41-47 от ППЗОП; 2. при участници обединения – копие на документа за създаване на обединение, ако е поискан от възложителя; 3. документи за доказване на предприети мерки за надеждност, когато е приложимо (вж. чл. 56 от ЗОП и чл. 46 от ППЗОП); 4. документи по чл. 60, чл. 62 и чл. 64 от ЗОП, ако са изискани такива в обявлението за обществена поръчка и ако е приложен чл. 67, ал. 5 от ЗОП след отваряне на офертите; 5. документи, свързани с използване на капацитета на трети лица:   **-** документи за поетите от третите лица задължения;  - ЕЕДОП за посочените трети лица;  - доказателства за съответствието с критериите за подбор на третите лица по чл. 65, ал. 2 и ал. 4 от ЗОП, ако е приложен чл. 67, ал. 5 от ЗОП;  - други доказателства относно липсата на основания за отстраняване от процедурата, ако е приложен чл. 67, ал. 5 от ЗОП   1. **документи, свързани с ползването на подизпълнители**   - информация за вида и дела на дейностите, възложени за изпълнение на подизпълнители;   * доказателства за поетите от подизпълнителите задължения; * ЕЕДОП за подизпълнителите; * доказателства за критериите за подбор съобразно вида и дела от поръчката и * други доказателства относно липсата на основания за отстраняване от процедурата, ако е приложен чл. 67, ал. 5 от ЗОП.  1. **техническо предложение за изпълнение на поръчката, съдържащо:**  * документ за упълномощаване, когато подателят на офертата не е законният представител на участника *(за поръчки, открити до 01.03.2019 г.)*; * предложение за изпълнение на поръчката; * декларация за съгласие с клаузите на приложения проект на договор *(за поръчки, открити до 01.03.2019 г.)*; * декларация за срока на валидност на офертата *(за поръчки, открити до 01.03.2019 г.)*; * декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо; * мостри, описание и/или снимки на стоките, които ще се доставят, когато е приложимо; * друга информация и/или документи, изискани от възложителя, когато това се налага от предмета на поръчката;  1. **отделен запечатан непрозрачен плик с надпис „Предлагани ценови параметри“,** съдържащ ценовото предложение *(за поръчки, открити преди 01.01.2020/ 14.06.2020 г.)* ***или***   **криптирано ценово предложение, което обхваща цена на придобиване и всички други предложения и показатели с парично изражение** *(за поръчки, открити след 01.01.2020/ 14.06.2020 г.)*.  **Внимание!** Ако възложителят е предвидил оценка на техническите и ценовите предложения преди провеждане подбора на участниците, тогава ценовите предложения:  **-** могат да не се представят в запечатан плик *(за поръчки, открити до 01.01.2020/ 14.06.2020 г.)*;  **-** не се криптират отделно от офертата на участника *(за поръчки, открити след 01.01.2020/ 14.06.2020 г.)*.  **9. опис на представените документи** – при подаване на офертата на хартиен носител.  **Внимание** !!!! За поръчки, открити след 01.01.2020/ 14.06.2020 г. и по които офертите са подадени изцяло чрез електронната платформа, не се изисква опис на представените документи.  Съгласно чл. 39а, ал. 9 и ал. 10 от ЗОП са налични две изключения за подаване на оферта и/или части от нея извън електронната платформа. При тях офертата се подава в запечатана непрозрачна опаковка, а ценовото предложение се подава в отделен непрозрачен плик с надпис „Предлагани ценови параметри“.  **ВАЖНО!!!** Приложимият режим за възлагане е съгласно графика за използване на централизираната електронна платформа по чл. 39а от ЗОП.  **(§131 от ПЗР на ЗИДЗОП)**  **(чл. 39а, ал. 9 и ал. 10 от ЗОП)**  **(чл. 67, ал. 1, ал. 5 и ал. 6 от ЗОП)**  **(чл. 65 и чл. 66, ал. 1, ал. 5 и 6 от ЗОП)**  **(чл. 101, ал. 4 от ЗОП)**  **(чл. 9е, чл. 9л, чл. 35а, чл. 37, ал. 4, чл. 39 – чл. 46 и чл. 47 от ППЗОП)**  ***Забележка:***  **Относно изискванията за лично състояние и критериите за подбор:**  - Липсата на основанията за отстраняване и за съответствие с критериите за подбор се декларира с ЕЕДОП – чл. 67 от ЗОП във връзка с чл. 47, ал. 3 от ППЗОП. **При наличие на съответствие между информацията в ЕЕДОП с изискванията на възложителя за лично състояние и критериите за подбор, възложителят може да допусне участника до оценка и класиране!**  **Възложителят може да изисква от участниците (в това число и от избрания изпълнител) по всяко време да представят всички** или **част от документите,** чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.  **Не е задължително представянето на документи, удостоверяващи критериите за подбор от всички участници,** а само от избрания изпълнител и то **при подписване** на договора за обществена поръчка (освен ако възложителят не е изискал изрично съответните документи при подбора на офертите).  ***Специфики при представяне на ЕЕДОП:***   * при **участници обединения, които не са регистрирани като юридически лица** – 1. ЕЕДОП за всеки от участниците в обединението и 2. за обединението при необходимост от деклариране на обстоятелствата, относими към обединението – например за обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор (в сила от 01.03.2019); * при **участие на подизпълнители** – ЕЕДОП за всеки от посоченитеподизпълнители; * при **ангажиране на капацитета на трети лица** – ЕЕДОП за всяко от тези трети лица.   **Относно декларирането на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП в ЕЕДОП:**   * цитираните обстоятелства се отнасят до лицата, които представляват участника съгласно чл. 40 от ППЗОП; * когато обстоятелствата се отнасят до повече от едно лице, всички лица подписват един и същ ЕЕДОП; * когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП за всяко лице или за някои от лицата. В този случай, когато е подаден повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.   Внимание!!! Съгласно изменения в чл. 54, ал. 2 и ал. 3 от ЗОП и чл. 41, ал. 1 от ППЗОП (в сила от 01.03.2019 г.), когато:  - лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица;  - участникът, или юридическо лице в състава на негов контролен или управителен орган се представлява от физическо лице по пълномощие, основанията по чл. 54, ал. 1, т. 1, 2 и 7 от ЗОП се отнасят и за това физическо лице.  Важно! Съгласно чл. 144, ал. 1-3 от ЗОП секторните възложители не прилагат задължително основанията за отстраняване по чл. 54, ал. 1 от ЗОП.  **т. 8, т. 14, т. 15, т. 16, т. 17 от Насоките/ т. 8, т. 14, т. 15, т. 16, т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте всички документи от офертата на участника, определен за изпълнител.  **Използвайте Таблица № 4.**  Прегледайте цялата оферта на участника, определен за изпълнител, и преценете дали отговаря на ВСИЧКИ ИЗИСКВАНИЯ НА ВЪЗЛОЖИТЕЛЯ, както относно личното състояние и критериите за подбор на участниците, така и относно техническото и ценово предложение за изпълнение на поръчката. Проверката включва още и дали участникът е декларирал обстоятелствата по чл. чл. 54 и чл. 55 от ЗОП от всички задължени лица.  В случай, че установите липсващи документи или информация, анализирайте и посочете дали са описани като такива в съответния протокол за работата на комисията. Преценете дали установените отклонения представляват основание за отстраняване на участника.  Ако поръчката е с обособени позиции, проверката се прави за всеки участник, определен за изпълнител, по всяка обособена позиция, попаднала в обхвата на проверката.  **ВАЖНО**!  Анализирайте дали участникът, определен за изпълнител, е декриптирал офертата и ценовото предложение към нея (за поръчки, възложени чрез електронната платформа и открити след 01.01.2020/ 14.06.2020 г.) както следва:  - за получената оферта и свързаните с нея ЕЕДОП, техническо предложение и др. документи – от изтичането на срока за получаване оферти до обявените дата и час за тяхното отваряне;  - за ценовото предложение (когато не се използва редът по чл. 104, ал 2 от ЗОП) – от получаването на съобщението за отваряне на ценовите предложения до обявените дата и час за тяхното отваряне.  За целта проверете и сравнете датите на отваряне на офертите и ценовите предложения по процедурата с датите и времевите печати от електронната платформа, удостоверяващи извършените в нея действия, направените съобщения и водената кореспонденция в платформата и др. При наличие на отклонение анализирайте дали има спирания и прекъсвания на платформата, евентуална промяна на сроковете и др.  **ВНИМАНИЕ!** ДА СЕ АНАЛИЗИРА ДАЛИ УЧАСТНИКЪТ, ОПРЕДЕЛЕН ЗА ИЗПЪЛНИТЕЛ, Е ТРЕТИРАН ПО-БЛАГОПРИЯТНО ОТ ОТСТРАНЕНИТЕ УЧАСТНИЦИ.  За целта проверете дали участникът, определен за изпълнител, отговаря на изискванията, които са посочени като причини за отстраняване на участниците в процедурата/съответната обособена позиция. |  |  |
| **44** | | **Приложим за участника, определен за изпълнител:**  **Участвалият в пазарните консултации и/или в подготовката на процедурата изпълнител доказал ли е липсата на неравнопоставеност по чл. 44, ал. 5 от ЗОП?**  **(чл. 44, ал. 5 и чл. 54, ал. 1, т. 4 от ЗОП)**  **т. 18 от Насоките/ т. 18 от Приложение № 1 към чл. 2, ал. 1 от Наредбата**  **Насочващи източници на информация:** прегледайте всички документи от офертата на участника, определен за изпълнител, както и документите във връзка с подготовката на процедурата (пазарни проучвания, пазарни консултации и документация за поръчка).  **ВАЖНО!**  За да потвърдите изпълнението на чл. 44, ал. 5 от ЗОП, проверете:  - дали са правени пазарни проучвания и/или пазарни консултации;  - дали при подготовката на процедурата (включително документацията) са участвали външни лица;  - ако са правени пазарни консултации и/или в подготовката са участвали външни лица, проверете дали изпълнителят е участвал в тях;  - ако ДА, проверете дали в офертата му се съдържат доказателства, че принципът за равнопоставеност не е нарушен.  Ако изпълнителят не е участвал в пазарните консултации/подготовката на процедурата, проверката по четвъртия булет не се извършва и се отбелязва отговор на въпроса НП.  Ако не са налице доказателства за липса на нарушение на принципа за равнопоставеност, участникът подлежи на отстраняване, т.е. участникът не отговаря на условието по чл. 54, ал. 1, т. 4 от ЗОП. Доказателствата следва да са част от офертата, представена от участника. В този случай се формулира констатация за нередност по **т. 18 от Насоките/ т. 18 от Приложение № 1 към чл. 2, ал. 1 от Наредбата.** |  |  |
| **45** | | **Приложим за участника, определен за изпълнител:**  Комисията изискала ли е обосновка от участника, определен за изпълнител, ако предложенията, свързани с цена и/или разходи, са с 20 % по-благоприятни от средната стойност на съответните предложения в останалите допуснати до оценка оферти? (до 22.12.2023 г.)  Комисията изискала ли е обосновка за начина на образуване на предложение в офертата на участник, свързано с цена или разходи, когато то е с повече от 20 на сто по-благоприятно от:  1. средната стойност на предложенията на останалите участници по същия показател за оценка – при допуснати до оценяване три или повече оферти;  2. обявената прогнозна стойност, а когато това не е приложимо – от друга предварително определена от възложителя подходяща и обективна база за сравнение, посочена в обявените условия на поръчката – при допуснати до оценяване една или две оферти.  (в сила от 22.12.2023 г. съгласно изм. – ДВ, бр. 105 от 2023 г.)  Писмената обосновка представена ли е в 5-дневен срок от получаването на искането за обосновка?  Писмената обосновка свързана ли е с обстоятелствата, визирани в чл. 72, ал. 2, т. 1-5 от ЗОП?  Обосновката се оценява по отношение на нейната пълнота и обективност относно обстоятелствата по чл. 72, ал. 2 от ЗОП, на които се позовава участникът. Комисията при необходимост може да изисква уточняваща информация.  Съгласно чл. 72, ал. 3 от ЗОП участникът следва да представи доказателства за посочените в обосновката данни.  Обосновката се отхвърля и участникът се отстранява, ако обосновката не е свързана с някоя от хипотезите по чл. 72, ал. 2 от ЗОП и/или когато представените доказателства **не са достатъчни, за да обосноват предложената цена или разходи**.  Срокът по чл. 72, ал. 1 от ЗОП е 5 **календарни** дни.  **(чл. 72 от ЗОП)**  **т. 14 от Насоките/т. 14 от Приложение № 1 към чл. 2, ал. 1 от Наредбата**  **Насочващи източници на информация:** прегледайте предложенията на участниците, които са допуснати до оценяване, протокола за работата на комисията, получените обосновки и доказателства.  Анализирайте:  - дали предложенията, свързани с цената и/или разходите, от офертата на **УЧАСТНИКА, ОПРЕДЕЛЕН ЗА ИЗПЪЛНИТЕЛ**, са с 20 % по-ниски от средната стойност на съответните предложения на останалите допуснати до оценяване оферти (последните не могат да бъдат по-малко от две – в сила до 22.12.2023 г.);  - дали предложенията/ ето, свързани с цената и/или разходите, от офертата на УЧАСТНИКА, ОПРЕДЕЛЕН ЗА ИЗПЪЛНИТЕЛ, са с 20 % по-ниски от обявената прогнозна стойност или от друга предварително определена от възложителя подходяща и обективна база за сравнение (в сила от 22.12.2023 г);  - спазен ли е срокът за представяне на писмената обосновка (вж. датата на получаване на искането и датата на постъпване на писмената обосновка);  - дали писмената обосновка се отнася до обстоятелства по чл. 72, ал. 2, т. 1-5 от ЗОП;  - дали са представени достатъчно доказателства за предложената цена и/или разходи. |  |  |
| **47** | | **Приложим за участника, определен за изпълнител:**  **Комисията допуснала ли забранено изменение на предложението за изпълнение на поръчката на участника, определен за изпълнител, съдържащо се в техническата и/или ценовата оферти, в рамките на процедурата по чл. 54, ал. 7-13 от ППЗОП?**  Комисията няма право да допуска изменение в предложенията, направени в техническата и ценова оферти. Съгласно чл. 104, ал. 5 от ЗОП комисията може да проверява по всяко време заявените от участниците данни, както и да иска от участниците разяснения за заявени от тях данни и допълнителни доказателства за данни от документите, съдържащи се в техническата и/или ценова оферти. Тази възможност не може да се използва за промяна на техническото и ценовото предложения.  **(чл. 104, ал. 4 и 5 от ЗОП)**  **(чл. 54, ал. 7-13 от ППЗОП)**  **т. 17 от Насоките/т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте предложенията на участника, определен за изпълнител, протокола за работата на комисията, кореспонденция с участниците и други органи или лица, други документи.  Анализирайте документите, съдържащи се в досието на обществената поръчка, за да установите дали комисията е допуснала изменение на офертата на участника, определен за изпълнител. |  |  |
| **48** | | **Приложим за класираните участници:**  **Комисията приложила ли е точно и обективно методиката за оценка на офертите, включително правилно ли са изчислени оценките?**  Комисията разглежда допуснатите оферти и ги оценява в съответствие с предварително обявените условия. Комисията прилага методиката за определяне на комплексната оценка на офертите по отношение на **всички допуснати до оценка оферти, без да я променя.** (чл. 109, т. 2 от ЗОП)(чл. 56, ал. 2 и ал. 3 и чл. 58 от ППЗОП) **т. 15, т. 16, т. 17 от Насоките/ т. 15, т. 16, т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте подлежащите на оценка документи от офертите на допуснатите до оценяване участници, както и протокола за работата на комисията.  Анализирайте дали методиката за определяне на комплексната оценка на офертите е приложена точно и обективно по отношение на КЛАСИРАНИТЕ оферти. |  |  |
| **49** | | **Приложим за отстранените участници, ако има такива:**  **При прегледа на документите по чл. 39, ал. 2 от ППЗОП правилно ли са установени всички липсващи документи и/или несъответствия с изискванията към личното състояние на участниците, критериите за подбор и/или с други изисквания на възложителя (вкл. фактически грешки) на отстранените във връзка с тези документи участници?**  При прегледа на документите по чл. 39, ал. 2 от ППЗОП, комисията е длъжна да установи всички липсващи документи и несъответствия с изискванията на възложителя към личното състояние на участниците и критериите за подбор.  Съгласно ППЗОП, когато комисията е установила липса на документи и/или несъответствие с критериите за подбор и личното състояние на участниците, участникът може **по собствена преценка** в съответствие с изискванията на възложителя, посочени в обявлението, да замени представени документи или да представи нови документи и информация, с които смята, че ще удовлетвори поставените от възложителя условия.  **ВАЖНО!** Комисията **няма право** да определя документите, които участникът следва да представи. Тя само установява нередовността в документите, посочва ги в протокола по чл. 54, ал. 7 от ППЗОП и уведомява за това участниците.  **ВАЖНО!** Допълнително предоставената информация може да обхваща и факти и обстоятелства, които са настъпили след крайния срок за получаване на оферти.  **(чл. 104, ал. 4 и 5 от ЗОП)**  **(чл. 54, ал. 7-13 от ППЗОП)**  **т. 14, т. 16 от Насоките/ т. 14, т. 16 от Приложение № 1 към чл. 2, ал. 1 от Наредбата**  **Насочващи източници на информация:** прегледайте протокола за работата на комисията и офертите на отстранените участници в частта относно личното състояние и критериите за подбор и допълнително представените документи.  Анализът се прави за всеки отстранен участник поотделно с цел да се потвърди законосъобразността на действията на комисията и по-специално, че същата не е ограничила правото на участника да отстрани нередовността.  Анализирайте:  - дали има ОТСТРАНЕНИ участници във връзка с нередовности на документите, отнасящи се до личното състояние на участниците и критериите за подбор или други документи, които не са свързани с направените технически и ценови предложения за изпълнение на поръчката;  - ако да, установете дали отклоненията, посочени като причина за отстраняване на участника, са установени и посочени в протокола по чл. 104, ал. 4 от ЗОП;  - дали комисията е предоставила възможност за отстраняване на нередовността;  - дали комисията е ограничила правото на участника да прецени по какъв начин да отстрани нередовността. |  |  |
| **50** | | **Приложим за отстранените участници, ако има такива:**  Отстранените участници и оферти действително ли не отговарят на обявените от възложителя условия?  Поискана ли е обосновка от отстранения участник, ако е отстранен на основание необичайно благоприятна оферта?  Действително ли не отговарят на изискванията на чл. 72, ал. 2 от ЗОП представените от отстранените участници обосновки?  Изискванията, във връзка с които са отстранени участниците, имат ли ограничителен характер?  Основанията за отстраняване на участниците са уредени в чл. 54, чл. 55 и чл. 107 от ЗОП.  Участникът се отстранява, ако не отговаря на изискванията на чл. 54 и 55 от ЗОП, и/или не отговаря на критериите за подбор и/или други изисквания на възложителя. На отстраняване подлежат оферти, които не отговарят на изискванията на възложителя, т.е. не съдържат предложения по всички параметри от техническите спецификации.  **Внимание!** В чл. 55 от ЗОП са посочени т.нар. „основания за незадължително отстраняване“. Възложителят преценява дали да използва някои от тези основания като основания за отстраняване в конкретната процедура. Възложителят посочва избраните основания в обявлението. След това същите стават задължителни за прилагане в процедурата.  Конкретните основания за отстраняване, в допълнение към изискванията на чл. 54 и чл. 55 от ЗОП, са:   * участник, който не отговаря на поставените критерии за подбор или не изпълни друго условие, посочено в обявлението за обществена поръчка; * участник, който е представил оферта, която не отговаря на: предварително обявените условия на поръчката; правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП; * участник, който не е представил в срок обосновката за предложено по-благоприятно предложение или чиято оферта не е приета съгласно чл. 72, ал. 3 – 5 от ЗОП; * участници, които са свързани лица; * участник, подал оферта, която не отговаря на условията за представяне, включително за форма, начин, срок и валидност (нова, в сила от 01.03.2019 г., посл. изм. в сила от 01.01.2020 г.). В тази хипотеза попадат и случаите, в които участникът не е декриптирал офертата си с уникален ключ, генериран в интернет браузър на потребителя в периода от:   -- изтичането на срока за получаване на оферти до обявените дата и час за тяхното отваряне и  -- получаването на съобщението за отваряне на ценовите предложения до обявените дата и час за тяхното отваряне (декриптирането се отнася за поръчки, открити след 01.01.2020/ 14.06.2020 г.);   * лице, което е нарушило забрана по чл. 101, ал. 9 или 10 от ЗОП, в случай на участие на обединение и/или подизпълнител (изм. в сила от 01.01.2020 г.).   **Внимание!!!** Последните две основания за отстраняване въпреки, че не са били изрично регламентирани в чл. 107 от ЗОП, са били основание за отстраняване и преди промените в закона. За всеки конкретен случай следва да се отчете дали допълнените основания за отстраняване са относими и по какъв начин към проверяваната поръчка.  **Важно** **за *секторните възложители*!** Съгласно чл. 146, ал. 1 от ЗОП основание за отстраняване, приложимо само за *секторните възложители* е възможността възложителят да отстрани оферта за доставка, когато делът на продуктите с произход от трети страни, с които Европейският съюз или Република България няма сключено многостранно или двустранно споразумение, осигуряващо сравним и ефективен достъп, надвишава 50 на сто от общата стойност на продуктите, включени в нея.  **(чл. 107 от ЗОП)**  **(чл. 101, ал. 4, ал. 9, ал. 10 и ал. 11 от ЗОП)**  **(чл. 72 от ЗОП)**  **(чл. 146, ал. 1 от ЗОП)**  **(чл. 54, чл. 55 от ЗОП, чл. 39, ал. 2 - 5 от ППЗОП)**  **(чл. 35а от ППЗОП)**  **(чл. 39а от ЗОП – за поръчки открити след 01.01.2020/ 14.06.2020 г.)**  **(чл. 9к и чл. 9л, ал. 5 от ППЗОП – за поръчки открити след 01.01.2020/ 14.06.2020 г.)**  **(§131 от ПЗР на ЗИДЗОП)**  **т. 14, т. 15, т. 16, т. 17 и т. 20 от Насоките/ т. 14, т. 15, т. 16, т. 17 и т. 20 от Приложение № 1 към чл. 2, ал. 1 от Наредбата**  **Насочващи източници на информация:** прегледайте съответните документи от офертите на отстранените участници, протоколите за работата на комисията и решението за класиране на участниците и определяне на изпълнител.  За всеки участник поотделно анализирайте дали са налице основанията за отстраняване от протокола за работата на комисията, т.е. дали действително отстраненият участник не е представил някой от изискуемите документи и/или не отговаря на изискванията на възложителя. За целта е необходимо да се прегледат офертите на отстранените участници в частта, относима към основанието за отстраняване.  **ВНИМАНИЕ**  **За поръчки, открити след 01.01.2020/14.06.2020 г. и възложени чрез електронната платформа**  Законодателят задължава възложителите да използват прилагането на електронната платформа при възлагането на обществените поръчки. Всеки участник следва да подаде офертата си чрез електронната платформа и да декриптира документите от офертата си чрез представяне на генериран ключ. Декриптирането се извърша два пъти:  -- преди отварянето на офертата и  -- преди отварянето на ценовите предложения.  Изключение е налице в случаите по чл. 104, ал. 2 от ЗОП, когато ценовите предложения се отварят на първото заседание на комисията, т.е. налице е един ключ за декриптиране. В този случай офертата се декриптира еднократно. В случай на неизпълнение на едно от двете задължения, участникът се отстранява от участие на основание чл. 107, т. 5 от ЗОП.  **ВАЖНО!** Ако в резултат на проверката, установите, че изискването, във връзка с което участникът е отстранен, е дискриминационно/ ограничително/ незаконосъобразно, моля документирайте резултатите от проверката във въпрос № 39.  Отстраняването на дискриминационно/ограничително/ незаконосъобразно изискване ВИНАГИ е основателно, ако участникът/ офертата му не съответства на това изискване. Същото подлежи на прилагане в рамките на процедурата. |  |  |
| ІІ. 4 Решение за класиране и определяне на изпълнител | | | | |
| **51** | | **Възложителят определил ли е за изпълнител на обществената поръчка участника, класиран на първо място или второ място, ако е приложимо?**  Възложителят е длъжен да определи за изпълнител участника, класиран на първо място от комисията.  **(чл. 109 от ЗОП)**  **(чл. 60 от ППЗОП)**  **т. 14, т. 15, т. 16 от Насоките/ т. 14, т. 15, т. 16 от Приложение № 1 към чл. 2, ал. 1 от Наредбата**  **Насочващи източници на информация:** прегледайте решението за определяне на изпълнител и доклада и протоколите от работата на комисията. |  |  |
| **52** | | **Решението за определяне на изпълнител изпратено ли е на всички участници в 3-дневен срок от издаването му:**  **- чрез способите по чл. 43, ал. 2 от ЗОП, отм. (за поръчки, открити преди 01.01.2020/ 14.06.2020 г.) или**  **- чрез съобщение на техните потребителски профили в електронната платформа (за поръчки, открити след 01.01.2020/14.06.2020 г. и възложени чрез електронната платформа)?**  **Решението за определяне на изпълнител публикувано ли е в профила на купувача в деня на изпращането му до участниците?**  Възложителят изпраща на участниците решението за определяне на изпълнител в тридневен срок от издаването му.  Възложителят публикува в профила на купувача това решение в деня на изпращането му до участниците.  **За поръчки, открити преди 01.01.2020/ 14.06.2020 г.:**  В закона са предвидени три възможности за изпращане на решението за определяне на изпълнител, като избраният начин трябва да позволява удостоверяване на датата на получаването му (за поръчки, открити преди 01.01.2020/ 14.06.2020 г.). Ако решението не е получено по някой от предвидените в ЗОП начини, възложителят публикува съобщение до съответния участник/ци в профила на купувача. Решението се смята за връчено от датата на публикуване на съобщението (за поръчки, открити преди 01.01.2020/ 14.06.2020 г.).  **За поръчки, открити след 01.01.2020/ 14.06.2020 г.:**  Решението се смята за връчено от постъпване на съобщението на потребителския профил, което се удостоверява от платформата чрез електронен времеви печат. Без значение е дали участникът е отворил и прегледал съобщението и прикаченото към него решение за определяне на изпълнител.  ВАЖНО!!! Приложимият режим за възлагане e съгласно графика за използване на централизираната електронна платформа по чл. 39а от ЗОП.  **(§131 от ПЗР на ЗИДЗОП)**.  **(чл. 42, ал. 2 и чл. 43, ал. 1-4 от ЗОП)**  **(чл. 22, ал. 10 от ЗОП)**  **(чл. 19а от ППЗОП, в сила от 01.04.2020 г.)**  **(чл. 24, ал. 1, т. 2 и 5 от ППЗОП, отменен в сила от 01.04.2020 г.)**  **т. 16 от Насоките/ т. 16 от Приложение № 1 към чл. 2, ал. 1 от Наредбата** Насочващи източници на информация: прегледайте писма/ съобщения чрез платформата, факсове и/или имейли, с които възложителят е изпратил решението за класиране на участниците или други документи, от които могат да се установят подлежащите на проверка факти, както и информацията, публикувана на профила на купувача.Анализирайте: - датата на решението за определяне на изпълнител;  - датата на изпращане на придружителното писмо, факс или имейл, с които е изпратено решението (за всеки участник поотделно) или  - датата на получаване на решението на ръка (за всеки участник по отделно);  - датата на изпращане на електронното съобщение и генерирания времеви печат (за поръчки, открити след 01.01.2020/ 14.06.2020 г. и възложени чрез електронната платформа);  - датата на публикуване на решението в профила на купувача. |  |  |
| **53** | | **Има ли подадени уведомления до КЗК\*по чл. 106, ал. 7 от ЗОП при основателни съмнения за споразумения, решения или съгласувателни практики между участниците по смисъла на чл. 15 от ЗЗК (номер, дата)**  Виж: *Приложими източници на информация за извършване на анализа – Известие на ЕК относно инструментите за борба с тайните споразумения при възлагането на обществени поръчки и относно насоките за прилагане на съответното основание за изключване (2021/C 91/01) и Насоките за противодействие срещу тръжните манипулации в процедурите за възлагане на обществени поръчки на КЗК от 19.11.2020 г.* |  |  |
| ІІ.6 Рамково споразумение | | | | |
| **54** | | **За рамкови споразумения, в които са определени всички условия за изпълнение на поръчката:**  **Рамковото споразумение съответства ли на проекта от документацията за поръчката и на предложенията на потенциалния изпълнител/ потенциалните изпълнители, въз основа на които са определени за такива?**  **Спазени ли са предварително определените условия за определяне на изпълнител по всеки конкретен договор?**  Възложителят е длъжен да сключи рамково споразумение, което по съдържание отговаря:   * на заложените в документацията за поръчката условия, както и * на предложенията на участниците, определени за потенциални изпълнители.   В случай, че рамковото споразумение е сключено с повече от един изпълнител, в него трябва да са определени условията, въз основа на които ще бъде определен изпълнителят по всеки конкретен договор.  **(чл. 2, ал. 1, т. 1 от ЗОП)**  **(чл. 82, ал. 1 от ЗОП)**  **т. 17 от Насоките/ т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте документацията за поръчката и по-специално съдържащия се в нея проект на рамково споразумение, както и офертата на участниците, определени за потенциални изпълнители.  Анализирайте дали е налице съответствие между условията от сключеното рамково споразумение и това от документацията за поръчката и предложенията на участниците, определени за потенциални изпълнители. |  |  |
| **55** | | **За рамкови споразумения, в които не са определени всички условия за изпълнение на поръчката:**  **Ако рамковото споразумение е сключено с едно лице, възложителят писмено изискал ли е това лице да допълни своята оферта?**  **Ако рамковото споразумение е сключено с повече от едно лице, проведен ли е вътрешен конкурентен избор?**  **Внимание!** Възложителят **може** да проведе вътрешен конкурентен избор и когато е сключил рамково споразумение с повече от едно лице, **в което са определени всички условия**, само ако го е предвидил в документацията за обществената поръчка. В такъв случай възложителят е длъжен да посочи в документацията обективни критерии, въз основа на които ще проведе вътрешен конкурентен избор или директно ще приложи условията по рамковото споразумение, както и кои от договорените показатели ще бъдат обект на вътрешен конкурентен избор.  **(чл. 82, ал. 2, 3, 7 и 8 от ЗОП)**  **т. 16, т. 17 от Насоките/ т. 16, т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обявлението за обществената поръчка, документацията и писмената кореспонденция между възложителя и потенциалния изпълнител/ потенциалните изпълнители.  Анализирайте условията в обявлението и документацията за поръчката. Ако възложителят е провел вътрешен конкурентен избор, проверете изискванията, въз основа на които е направен подборът и съответстват ли на първоначално обявените условия, за да се установи дали е нарушен чл. 82, ал. 2, 3, 7 и 8 от ЗОП. |  |  |
| **56** | | **В случай на вътрешен конкурентен избор същият проведен ли е законосъобразно, а именно:**   * отправена ли е писмена покана до всички лица по рамковото споразумение; * определен ли е подходящ срок за получаване на офертите - минимум 10/7 дни (чл. 78 от ППЗОП); * членовете на комисията декларирали ли са липсата на пречки за участие в работата ѝ по чл. 103, ал. 2 от ЗОП и чл. 51 от ППЗОП; * критерият за провеждане на вътрешен конкурентен избор съдържа ли се в обявлението, в документацията за обществена поръчка и в рамковото споразумение, а когато е приложимо – и показателите, и методиката за определяне на комплексната оценка на офертите; * определен ли е изпълнител на обществената поръчка въз основа на определения критерий за възлагане на поръчката?   **Внимание!** За провеждане на вътрешния конкурентен избор възложителят може да приложи показателите и методиката, използвани за сключване на рамковото споразумение, да ги прецизира, когато е необходимо, или да включи нови показатели и методика, когато това е подходящо.  За определяне на клаузите от договора за обществена поръчка възложителят спазва определения в чл. 82 от ЗОП ред.  **(чл. 82, ал. 1, ал. 4-6 от ЗОП)**  **(чл. 78 от ППЗОП)**  **(чл. 103, ал. 2 от ЗОП и чл. 51 от ППЗОП)**  **т. 16, т. 17 от Насоките/ т. 16, т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте документацията за поръчката, кореспонденцията на възложителя относно сключването на конкретния договор – писма с покани, подадени оферти и т.н.  Анализирайте:  - дали е отправена писмена покана до всички лица, с които е сключено рамковото споразумение – № и дата на писмото, както и адресати;  - дали срокът за подаване на офертите е по-кратък от 10 /7 дни;  - дали членовете на комисията са декларирали липса на пречки за участие в работата й;  - дали критерият за конкурентен избор е посочен вобявлението, в документацията за обществена поръчка и в рамковото споразумение;  - дали класирането съответства на определените критерии за конкурентен избор/ методика за оценка – за целта е необходимо да повторите оценяването на получените оферти. |  |  |
| II. 7 Договор за обществена поръчка | | | | |
| **57** | | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка сключен ли е:**   * **след изтичането на 14 дни от уведомяването на заинтересованите участници за решението за определяне на изпълнител и** * **след влизане в сила на това решение или влизането в сила на определението, с което е допуснато предварително изпълнение на това решение?**   Възложителят може да сключи договор за обществена поръчка преди изтичането на срока по чл. 112, ал. 6 от ЗОП, когато определеният за изпълнител е единственият заинтересован участник, както и когато договорът се сключва въз основа на рамково споразумение с един участник.  Възложителят може да сключи договор за обществена поръчка преди влизането в сила на всички решения по процедурата, когато е допуснато предварително изпълнение.  **ВАЖНО!!!** Приложимият режим за възлагане e съгласно графика за използване на централизираната електронна платформа по чл. 39а от ЗОП.  **(§131 от ПЗР на ЗИДЗОП)**  **(чл. 22, ал. 10 от ЗОП за поръчки, открити след 01.01.2020/ 14.06.2020 г.)**  **(чл. 112, ал. 6, ал. 7, т. 2 и 3 и ал. 8 от ЗОП)**  **(чл. 112а, ал. 5 от ЗОП)**  **(чл. 9к, чл. 68, ал. 1 от ППЗОП)**  **т. 17 от Насоките/т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте обратните разписки за писмата, изпратени факсове, имейли, с които е изпратено решението за определяне на изпълнител, съобщенията до участниците за резултатите от класирането в електронната платформа и времевите печати, удостоверяващи датата и часа на връчване на решението за определяне на изпълнител (за поръчки, открити след 01.01.2020/ 14.06.2020 г.), данни в профила на купувача, жалби и др., ако има такива, актове на КЗК и ВАС и договора за обществена поръчка.  Анализирайте:  - датите, на които е получено решението за определяне на изпълнител (това е начална дата за срока за обжалване);  - датите, на които срокът за обжалване е изтекъл;  - датата на сключения договор;  - информация относно датата, на която решението/ определението за допуснато предварително изпълнение е влязло в сила. |  |  |
| **58** | | **Приложим и за договори за обществена поръчка, сключени в резултат на рамково споразумение:**  Преди сключване на договора за обществена поръчка участникът, определен за изпълнител:  - представил ли е регистрация като юридическо лице на обединението, определено за изпълнител, ако е приложимо;  - представил ли е документи за липсата на обстоятелствата по чл. 54, ал. 1 и чл. 55 ал. 1 от ЗОП;  - представил ли е доказателства за съответствие с критериите за подбор;  - представил ли е документ за внесена гаранция за изпълнение;  - извършил ли е съответната регистрация, представил ли е документ или изпълнил ли е друго изискване, което е необходимо съгласно изискване на нормативен или административен акт и е поставено като условие от възложителя при откриване на процедурата?  **Ред, в сила до 01.03.2019 г.:**  Съгласно чл. 58, ал. 6 от ЗОП (отм. в сила от 01.03.2019 г.) участникът, определен за изпълнител, не е длъжен да представя документи от съответните компетентни органи за удостоверяване липсата на обстоятелствата по чл. 54, ал. 1, т. 1, 3 и 6 от ЗОП и на посочените в обявлението обстоятелства по чл. 55, ал. 1, т. 1 от ЗОП, когато обстоятелствата в съответните документи са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.  **Ред, в сила от 01.03.2019 г.:**  Съгласно чл. 112, ал. 9 от ЗОП възложителят няма право да изисква документи:  - които вече са му били предоставени или са били предоставени на възложителя, сключил рамковото споразумение и са актуални (актуалността е изискване, което се прилага от 01.01.2020 г.);  - до които има достъп по служебен път или чрез публичен регистър;  - които могат да бъдат осигурени чрез пряк и безплатен достъп до националните бази данни на държавите членки и  - когато се сключва договор въз основа на рамково споразумение без провеждане на вътрешен конкурентен избор (в сила от 01.01.2020 г.).  Съгласно чл. 112, ал. 10 от ЗОП (в сила от 01.01.2020 г.) актуалността на представените в по-ранен етап от процедурата документи преди сключване на договора се декларира писмено от определения изпълнител.  **Внимание!** Възложителят не сключва договор, когато класираният на първо място участник откаже да сключи договор или не изпълни някое от посочените условия. В този случай възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.  **ВАЖНО!!!** Приложимият режим за възлагане е съгласно графика за използване на централизираната електронна платформа по чл. 39а от ЗОП.  **(§131 от ПЗР на ЗИДЗОП)**  **(чл. 112, ал. 1 - 3, ал. 9 и 10, чл. 112а, чл. 67, ал. 6 и чл. 58 от ЗОП)**  **т. 17 и т. 14 от Насоките/т. 17 и т. 14 от Приложение № 1 към чл. 2, ал. 1 от Наредбата**  **Насочващи източници на информация:** прегледайте удостоверенията от съответните компетентни органи, документите за доказване съответствието с критериите за подбор, документа за гаранция за изпълнение, обявлението за ОП, решението за откриване на процедурата, декларацията за актуалност на документите(когато е приложимо) и др.  Анализирайте датата и издателя на следните документи:   * удостоверение за регистрация като юридическо лице (приложимо, ако изпълнителят е обединение, което не е регистрирано като такова, и възложителят е формулирал и обосновал подобно изискване в обявлението за ОП и решението за откриване на процедурата); * свидетелства за съдимост на лицата по чл. 54, ал. 2 и чл. 55, ал. 3 от ЗОП (като се има предвид чл. 67, ал. 6 от ЗОП, чл. 39, ал. 2, т. 1 и чл. 40 и чл. 41 от ППЗОП); * удостоверение за актуално състояние, ако участникът не е представил ЕИК по чл. 23 от ЗТР; * удостоверение за липса на задължения към държавата/общината (като се има предвид чл. 87, ал. 10 от ДОПК и чл. 4, ал. 3 от ЗМДТ); * удостоверение от органите на Изпълнителна агенция „Главна инспекция по труда“; * посочените в обявлението документи за доказване на критериите за подбор; * документ за гаранция за изпълнение – платежно нареждане, разписка, банкова гаранция или застраховка; проверете дали документът удостоверява изпълнението на цялото задължение; * документ за гаранция, обезпечаваща авансово платените средства, ако е приложимо – платежно нареждане, разписка, банкова гаранция или застраховка; проверете дали документът удостоверява изпълнението на цялото задължение; * други регистрационни документи. |  |  |
| **59** | | **Приложим и за договори за обществена поръчка, сключени в резултат на рамково споразумение:**  **Клаузите на договора за обществена поръчка съответстват ли на клаузите от проекта на договор от документацията за поръчката?**  Възложителят е длъжен да сключи договора за обществена поръчка, без да изменя обявените при откриването ѝ условията за възлагането й.  **Внимание**! Промени се допускат **ПО ИЗКЛЮЧЕНИЕ,** когато са несъществени и са наложени от обстоятелства, настъпили по време или след провеждане на процедурата.  Промените са съществени, когато са изпълнени едно или повече от следните обстоятелства:  - изменението въвежда условия, които, ако са били част от процедурата за възлагане на обществена поръчка, (1) биха привлекли към участие допълнителни участници, (2) биха позволили допускането на други участници, различни от първоначално избраните, или (3) биха довели до приемане на оферта, различна от първоначално приетата;  - изменението води до ползи за изпълнителя, които не са били известни на останалите участници в процедурата;  - изменението засяга предмета или обема на договора за обществена поръчка или рамковото споразумение;  - изпълнителят е заменен с нов извън случаите по чл. 116, ал. 1, т. 4 от ЗОП.  **(чл. 2, ал. 1, т. 1, чл. 112, ал. 4, чл. 116, ал. 1, т. 4 и т. 5 и ал. 5 от ЗОП)**  **т. 14, т. 15, т. 17 от Насоките/ т. 14, т. 15, т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте сключения договор за обществена поръчка и съдържащия се в документацията за поръчката проект на договор. Ако договорът се сключва въз основа на рамково споразумение, прегледайте и подписаното рамково споразумение.  Сравнете подписания договор за обществена поръчка и проекта на договор от документацията за поръчката и установете дали са налице разлики между тях.  В случай, че става въпрос за договор, сключен след рамково споразумение, прегледайте не само проекта на договор за обществена поръчка от документацията, но и сключеното рамково споразумение. |  |  |
| **60** | | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка съдържа ли всички предложения от офертата на участника, определен за изпълнител?** (чл. 112, ал. 4 от ЗОП) **т. 14, т. 15, т. 17 от Насоките/ т. 14, т. 15, т. 17 от Приложение № 1 към чл. 2, ал. 1 от Наредбата**  **Насочващи източници на информация:** прегледайте сключения договор за обществена поръчка и документите, съдържащи предложения, въз основа на които участникът е определен за изпълнител. Сравнете подписания договор за обществена поръчка и съответните предложения от офертата на участника, определен за изпълнител, и установете дали са налице разлики между тях. Обърнете внимание на срока за изпълнение на договора; цената за изпълнение на поръчката; техническите спецификации, дейностите, предвидени за изпълнение от подизпълнителите (дали се запазват вид, дял и подизпълнител), предложенията, които подлежат на оценка. |  |  |
| **61** | | **Приложим и за договори за обществена поръчка, сключени в резултат на рамково споразумение:**  **Изпратена ли е информация за сключения договор/рамково споразумение до АОП и до ОВЕС в срок от 30 дни от подписване на договора за обществена поръчка?**  **(чл. 26, ал. 1 от ЗОП)**  **Насочващи източници на информация:** прегледайте писмата/документите, с които е изпратена информацията до АОП/ОВЕС и сключения договор за обществена поръчка.  Анализирайте датата на изпратената информация, както и датата на сключения договор. |  |  |
| **ІІІ. ИЗПЪЛНЕНИЕ НА ДОГОВОРА ЗА ОБЩЕСТВЕНА ПОРЪЧКА** | | | | |
| **62** | | **Приложим и за договори за обществена поръчка, сключени в резултат на рамково споразумение:**  **Изпълнението на договора съответства ли на първоначално обявените условия и сключения договор за обществена поръчка?**  Възложителят няма право да изменя подписания договор за обществена поръчка, освен в изключителни случаи.  Договорите могат да бъдат изменяни само при наличието на едно или повече от следните обстоятелства:  - промените са предвидени в документацията за обществената поръчка и в договора чрез ясни, точни и недвусмислени указния, като предвидените изменения не трябва да водят до промяна в предмета на поръчката или на рамковото споразумение;  **-** поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, в хипотезите на чл. 116, ал. 1, т. 2 от ЗОП;  - поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора или рамковото споразумение;  - се налага замяна на изпълнителя с нов изпълнител, в хипотезите на чл. 116, ал. 1, т. 4 от ЗОП;  - се налагат изменения, които не са съществени;  - изменението се налага поради непредвидени обстоятелства и не променя цялостния характер на поръчката или рамковото споразумение, в хипотезите на чл. 116, ал. 1, т. 6 от ЗОП.  Съществени изменения на условия на договора ще са налице, ако:  - изменението въвежда условия, които, ако са били част от процедурата за възлагане на обществена поръчка, биха привлекли към участие допълнителни участници, биха позволили допускането на други участници, различни от първоначално избраните, или биха довели до приемане на оферта, различна от първоначално приетата;  - изменението води до ползи за изпълнителя, които не са били известни на останалите участници в процедурата;  - изменението засяга предмета или обема на договора за обществена поръчка или рамковото споразумение;  - изпълнителят е заменен с нов извън случаите по чл. 116, ал. 1, т. 4 от ЗОП.  **Важно!** „Непредвидени обстоятелства“ са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия.  **(чл. 116 от ЗОП и § 2, т. 27 от ДР на ЗОП)**  **т. 23 от Насоките/т. 23 от Приложение № 1 към чл. 2, ал. 1 от Наредбата** |  |  |
| IV. ИНДИКАТОРИ ЗА ИЗМАМИ, КОИТО ИМАТ ОТНОШЕНИЕ КЪМ ОБЩЕСТВЕНАТА ПОРЪЧКА („ЧЕРВЕНИ ФЛАГОВЕ“) | | | | |
| **63** | | **Налице ли са в проверяваната процедура индикатори за конфликт на интереси?**  **Моля формирайте заключението си за проверяваната процедура, след като изпълните т. ІI от указанията към настоящия контролен лист.** |  |  |
| **64** | | **Налице ли са в проверяваната процедурата индикатори за договаряне при офериране?**  **Моля формирайте заключението си за проверяваната процедура, след като изпълните т. ІI от указанията към настоящия контролен лист.** |  |  |
| **65** | | **Налице ли са в проверяваната процедурата индикатори за неоснователно възлагане на един изпълнител?**  **Моля формирайте заключението си за проверяваната процедура, след като изпълните т. ІI от указанията към настоящия контролен лист.** |  |  |

***Приложения:***

| **Заключение относно вероятност за налагане на финансови корекции** | |
| --- | --- |
| Предвид констатациите в настоящия контролен лист, при провеждането на процедурата са установени нарушения, които водят до съмнение за извършена нередност и до вероятност за налагане на финансови корекции, съгласно Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове (Наредбата), приета с ПМС № 57 от 28 март 2017 г.*, респ.* *Насоките за определянето на финансовите корекции, които трябва да се прилагат спрямо разходите, съфинансирани от Структурните фондове и Кохезионния фонд при неспазване на правилата относно обществените поръчки (COCOF)****.*** | Експерт  **Да/Не** |

| **Заключение\* относно законосъобразността на процедурата:**  ***………………………………………………………………………………………………………..***  *\*Експертът, следва да направи заключение относно законосъобразността на процедурата, напр.:-*  *ИЛИ*  *Установих - броя нарушения, които нямат финансов ефект – Референция № - по-горе. И/ИЛИ*  *Установих - броя нарушения, които имат финансов ефект –* |
| --- |
| **Проверката е извършена в периода от ……….. до ……….** |
| **Извършили проверката:**  **Експерт: …………………………………………………………….**  **/име и фамилия, длъжност /** |

|  |
| --- |
| С настоящето декларирам, че не се намирам в ситуация на конфликт на интереси  *по смисъла на чл.61 от РЕГЛАМЕНТ 2024 /2509 на Европейския парламент и на Съвета от 23 септември 2024г. и параграф 21 от Допълнителни разпоредби на ЗОП* във връзка с гореописаната обществена поръчка, която съм проверил в качеството ми на експерт, осъществяващ последващ контрол в УО. |
| **Експерт: …………………………………………………………….**  **/име и фамилия, длъжност /** |

1. Насоки за определяне на финансови корекции, които се правят върху разходи, финансирани от Общността, при несъответствие с правилата за възлагане на обществени поръчки, приети с решение на Европейската комисия от 14.05.2019 **и** Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с Постановление №57 на МС от 2017 г., обн. ДВ бр.27 от 2017 г. [↑](#footnote-ref-1)
2. Дефиниция от Практическо ръководство за ръководители, разработено от експертна група на държавите членки, координирана от отдел D2 на OLAF за предотвратяване на измами „Установяване на конфликт на интереси в процедури за обществени поръчки за структурни действия“ [↑](#footnote-ref-2)